In Store | Svet | Valeri Florida novi direktor Gefco Fabrike inovacija\nBiće odgovorna za razvoj novih ideja i pomoć pri njihovoj realizaciji u potpuno operativne projekte koji će ojačati ekspertizu grupe...\nValeri Floridia donosi u Gefco tim za razvoj inovacija iskustvo koje je tokom 15 godina sticala u velikim industrijskim kompanijama kao što su Renault i EDF u Francuskoj, Nemačkoj i Sjedinjenim Državama.\nOduševljena sam što ću raditi sa Gefco timovima na razvoju našeg inovativnog ekosistema i osmišljavanju lanca snabdevanja u budućnosti, objasnila je ona.\nKao direktorka Gefco Fabrike inovacija, Valeri će biti odgovorna za razvoj novih ideja i pomoć pri njihovoj realizaciji u potpuno operativne projekte koji će ojačati ekspertizu grupe.\nOsnovana 2018, sa ciljem da razvije kreativnost unutar kompanije, Gefco Fabrika inovacija je otvorena tokom cele godine kako bi zaposleni u bilo kom trenutku mogli da dostave svoje projekte. Komisija sačinjena od internih stručnjaka zatim procenjuje koji projekti imaju najveći potencijal. Timovi koji uđu u uži izbor putuju u Pariz gde predstavljaju svoje inovativne ideje na dvodnevnom događaju pod nazivom Explorathon. Na ovom događaju, testiraju se projekti kako bi se ubrzala realizacija onih koji mogu da doprinesu razvoju poslovanja grupe i podstaknu rast.\nDva takva događaja su već održana tokom proteklih nekoliko meseci, na kojima je devet Gefco timova radilo na inovativnim rešenjima za 3D štampu, proširenu stvarnost i veštačku inteligenciju.\nBila sam impresionirana zrelošću učesnika, kao i projektima koji su predstavljeni na drugom Explorathonu nekoliko nedelja nakon što sam se pridružila kompaniji Gefco. Ubeđena sam da imamo talente i stručnost koji su nam potrebni da bismo u budućnosti postali lider u lancima snabdevanja, dodala je Valeri.\nIstovremeno, kompanija Gefco realizuje niz drugih inicijativa za inovacije kako bi ojačala svoje poslovne jedinice i istražila nova tržišta, poručili su iz kompanije.\nGebrüder Weiss prevozi robu kamionom na gas\nCarrefour udvostručuje prodaju organskih proizvoda\nAlibaba prva na listi 100 najboljih internet kompanija\nIntermarché planira otvaranje novih trgovina\nUspešni poslovni rezultati Lidla širom sveta


Arsenić i Hotić rekorderi u proizvodnji mlijeka - Poljoprivreda i selo\nHome » Aktuelnosti » Arsenić i Hotić rekorderi u proizvodnji mlijeka\nDrugi pišu: Nezavisne novine\nZa punije čaše\nBANjALUKA – Milorad Arsenić iz Johova kod Kozarske Dubiće dobio je status rekordera u proizvodnji sirovog mlijeka, jer je prošle godine isporučio 386 000 litara.\nOsim Arsenića, status rekordera dobio je i Ibrahim Hotić iz Sela Žeravica kod Gradiške sa isporučenih 342 000 litra.\nPriznanja su uručena na drugoj svečanosti „Dan rekordera“, koju su organizovali „Mlijekoprodukt“ iz Kozarske Dubice i „Denjub funds grupa“ u Aleksandrovcu kod Banjaluke.\nU konkurenciji je učestvovalo 4 000 gazdinstava koja se bave proizvodnjom sirovog mlijeka, a odabran je 71 proizvođač koji su na godišnjem nivou isporučivali 75 000 i više litara.\nNagrađena je i Zemljoradnička zadruga „Livač“ iz Aleksandrovca, čiji su zadrugari ukupno proizveli i predali 388 000 litara, kao i Poljoprivredno dobro „Semberija“ iz Bijeljine sa 1 160 000 litara mlijeka.\nPredsjednik Republike Srpske (RS) Milorad Dodik rekao je da Srpska treba još više da ulaže u proizvodnju mlijeka, imajući u vidu deficit na tržištu u regionu i Evropi.\n„Ukoliko je osnovna cijena mlijeka oko 60 feninga, uz subvencije Vlade RS od 22 feninga za svaki proizvedeni litar, onaj ko proizvede 100 000 litara godišnje, to je 82.000 KM, što je solidan prihod za jedno seosko domaćinstvo“, naglasio je Dodik.\nOn je istakao da Vlada treba da nastavi sa naporima stimulisanja proizvodnje u ovoj oblasti.\n„Ono što smo već trebali da učinimo, uradili smo proteklih godina, a to je da ovaj sektor dovoljno osposobimo da bude održiv i rentabilan. Proizvodnja koja se povećavala svih ovih godina kod vas, individualnih i organizovanih proizvođača, govori o tome da su napori Srpske i vlasti bili upravo usmjereni ka tome“, rekao je Dodik u obraćanju proizvođačima mlijeka.\nOn je izrazio želju da Srpska nastavi sa podruškom poljoprivredenim proizvođačima u cjelini, a pogotovo u proizvodnji mlijeka.\n„Znamo da za to ima dovoljno prostora. I `Mlijekoprodukt` ovih dana iskazuje potrebu za većim količinama mlijeka za preradu, što govori o tome da vrijedi ulagati u primarnu proizvodnju“, ocijenio je Dodik i dodao da mu je važno da primarni proizvođači budu zadovoljni ukupnim odnosima u ovoj oblasti.\nMinistar poljoprivrede, šumarstva i vodoprivrede Miroslav Milovanović rekao je da se u Srpskoj godišnje proizvode 110 miliona litara, što je oko 50 odsto potreba.\n„Ako analiziramo posljednje četiri godine dolazimo do činjenice koja govori da je ta proizvodnja kontinuirana, te da nije došlo do pada, kao u nekim drugim granama. Sigurno da je politika Vlade u prethodnom sazivu deoprinijela tome, jer je u proizvodnju na godišnjem nivou kroz razne oblike podsticaja izdvajala do 20 miliona KM“, rekao je Milovanović.\nOn je obećao da će taj kontinuitet biti nastavljen sa ciljm očuvanja proizvodnje mlijeka.\nPredsjednik poljoprivrednih proizvođača i stočara RS Vladimir Usorac podsjetio je da je prošle godine na ovoj svečanosti donja granica proizvodnje mlijeka iznosila 60 000, a da je sada 75 000 litara.\n„Da je proizvodnja sirovog mlijeka proizvodnja budućnosti, govori nam ne samo deficit u regiji, već i u Evropi“, rekao je Usorac i dodao da zbog toga Srpska ima veliku šansu u ovoj oblasti.\nUsorac je naglasio da je Srpska jedina u regionu koja je isplatila sve podsticaje proizvođačima.\nMenadžer za korporativne i regulatorne odnose „Denjub funds grupe“ Nebojša Ristić rekao je da su proizvođači mlijeka najzaslužniji što je grupacija, koju predstavlja, lider u regionu u proizvodnji mlijeka i mliječnih proizvoda.\nmlijeko mljekara\t2011-03-18\nPrevious: Bolesti maline


SKGO :: Odbor za urbanizam, stanovanje i izgradnju\nOdbor SKGO za urbanizam, stanovanje i izgradnju jeste stalno radno telo Konferencije za razmatranje pitanja iz oblasti: urbanističkog i prostornog planiranja, upravljanja građevinskim zemljištem, održavanja stambenih zgrada, održavanja puteva, ulica i drugih javnih površina, socijalne i druge stanogradnje, pitanja gradnje na lokalnom nivou, međuopštinske saradnje u delokrugu odbora i druga pitanja iz oblasti koje pokriva Odbor.\nOdbor prati, analizira i razmatra pitanja i probleme u pomenutim oblastima i svoja mišljenja, zaključke, inicijative i predloge podnosi Predsedništvu i članovima Konferencije, organima, ustanovama i organizacijama Republike Srbije i Autonomne Pokrajine i domaćim i međunarodnim partnerima Konferencije. Odbor posebno prati i analizira stanje u pravnom okviru koji uređuje urbanizam i stanovanje i inicira pred organima Konferencije i nacionalnim institucijama njegovu promenu ili unapređenje.\nOdbor jeste i forum za razmenu međuopštinskih iskustava i dobre prakse i podsticanje saradnje gradova i opština u oblasti urbanizma i stanovanja, kao i saradnje Konferencije i njenih partnera u ovoj oblasti.\nSekretarka Odbora: Klara Danilović\nPredsedava opština Lebane


Tag: Evropska komisija - Radio Kontakt Plus\nEU kritikuje odluku kosovske Vlade da rasformira odeljenje za borbu protiv korupcije\nPortparolka Evropske komisije Ana Pisonero upozorila je da odluka kosovske Vlade da rasformira odeljenje kosovske policije za borbu protiv korupcije izaziva zabrinutost po pitanju posvećenosti toj borbi.\nEK: Kosovo dobilo 50 miliona evra u sklopu paketa makrofinansijske pomoći\nEvropska komisija dodelila je Kosovu prvu ratu makrofinansijske pomoći u iznosu od 50 miliona evra.\nKosovo treba da oživi reformske procese, pojača borbu protiv korupcije i organizovanog kriminala i reformu javne uprave, ocenila je Evropska komisija u preporukama iz izveštaja o napretku Kosova u evrointegracijama.\nEK: Svaki dan radimo da omogućimo nastavak dijaloga Beograd-Priština\nPortparol u Evropskoj komisiji, Peter Stano, izjavio je danas u Briselu da se "svaki dan radi na tome da se omogući novi sastanak šefova pregovaračkih timova ili političkih vođa" u dijalogu Beograd-Priština.\nStano: Sastanci Beograda i Prištine sve dok se sva pitanja ne reše zauvek\nSastanci na ekspertskom i viskopolitičkom nivou, u okviru dijaloga Beograda i Prištine, nastaviće se dok se ne nađu obostrano prihvatljiva rešenja za sva otvorena pitanja jednom i zauvek, poručio je portparol EU Peter Stano.\nEvropska komisija izdvojila je danas 100 miliona evra za pomoć Kosovu.\nKosovu 100 miliona evra zajma od Evropske komisije\nEvropska komisija je potpisala ugovor o zajmu u okviru makrofinansijske pomoći kojim je obezbeđeno 100 miliona evra za Kosovo.


Španci odlučili ko će prvi dobiti vakcinu: "Bit će besplatna i neobavezna" – Fokus.ba\nŠpanija očekuje da će pokriti vakcinacijom značajan broj svog stanovništva u prvih šest mjeseci 2021. Vakcinacija neće biti obavezna i bit će besplatna\nŠtićenici i osoblje staračkih domova bit će prvi koji će biti vakcinisani protiv koronavirusa u Španiji, izjavio je u utorak ministar zdravstva Salvador Illa, objavljujući nacionalni plan vakcinacije koja treba početi u januaru.\nOstali zdravstveni radnici bit će vakcinisani nakon njih, kazao je Illa, dok će 18 grupa građana, jednom za drugom, biti omogućeno da prime vakcinu u španskih 13.000 lokalnih centara za javno zdravstvo.\nŠpanija očekuje da će pokriti vakcinacijom značajan broj svog stanovništva u prvih šest mjeseci 2021. Vakcinacija neće biti obavezna i bit će besplatna, kazao je Illa.\nCilj je “da budemo spremni kao zemlja da vakcinišemo ljude od momenta kada primimo doze”, izjavio je on na konferenciji za novinare.\nVlada se nada da će prve doze stići u januaru, kazao je, ali će njihova dostupnost biti limitirana na prvih nekoliko mjeseci.\nPutem ugovora koje je postigla Evropska komisija s vodećim tvorcima potencijalne vakcine za COVID-19, Španija se nada da će dobiti ukupno 140 miliona doza vakcine, dovoljno da se vakciniše 80 miliona u zemlji koja broji 47 miliona ljudi, kazao je Illa. Neke vakcine će biti podijeljene sa siromašnim zemljama, dodao je.\nMedicinski registri će bilježiti ko je vakcinisan.\nVlada namjerava vakcinisati 2,5 miliona ljudi iz prioritetnih grupa – štićenika i osoblja staračkih domova, staraca i ostalih ranjivih kategorija – u prvoj fazi. Illa je kazao da će vlada kasnije odrediti koje će biti ostale prioritetne grupe.\nOn nije ulazio u detalje kako će vakcine, od kojih se neke moraju skladištiti na veoma niskim temperaturama, biti transportovane, ali je kazao da to neće biti problem.\n– Naš nacionalni sistem spreman je na vakcinaciju od COVID-19, ali mi također radimo na logistici – kazao je.\nVladini izvori saopćili su da će Španija pokušati da iskoristi prednosti svih dostupnih opcija za skladištenje, bez ulaganja u novu opremu ukoliko to bude moguće. To bi moglo uključivati korištenje kamiona namijenjenih za transport životinjskih lijekova na veoma niskim temperaturama, kazali su izvori.\nŠpanija će učestvovati u zajedničkoj studiji sa sedam ostalih evropskih zemalja koja bi ustanovila kako vakcina djeluje, kazao je Illa.\n– Počinjemo da vidimo svijetlo na kraju tunela – izjavila je glasnogovornica španske vlade Maria Jesus Montero, prenosi Reuters.


U septembru proizvođačke cijene više za 0,3 odsto - Akta.ba\nU septembru proizvođačke cijene više za 0,3 odsto\n29.10.2020. 16:28 / Izvor: SRNA\nProizvođačke cijene industrijskih proizvoda za ukupnu industriju BiH u septembru više su za 0,3 odsto u odnosu na avgust, dok su niže za jedan odsto u odnosu na isti mjesec prošle godine.\nU septembru, u poređenju sa prethodnim mjesecom, proizvođačke cijene industrijskih proizvoda na domaćem tržištu zabilježile su rast od 0,3 odsto, a u odnosu na septembar prošle godine niže su za 0,6 odsto, objavila je Agencija za statistiku BiH.\nProizvođačke cijene industrijskih proizvoda na stranom tržištu u septembru više su za 0,4 odsto u odnosu na avgustu, dok su u odnosu na isti mjesec prethodne godine zabilježile pad od 1,3 odsto.\nU septembru, u poređenju sa prethodnim mjesecom, proizvođačke cijene industrijskih proizvoda su porasle u intermedijarnim proizvodima i kapitalnim proizvodima za 0,4 odsto, te trajnim potrošačkim dobrima za 0,2 odsto.\nProizvođačke cijene u septembru ove, u odnosu na isti mjesec 2019. godine, više su u kapitalnim proizvodima za 0,7 odsto i trajnim potrošačkim dobrima za 0,9 odsto, dok je pad zabilježen u energiji za 0,2 odsto, te intermedijarnim proizvodima za dva odsto.


eu.me - Drljević – Červenjakov: Bugarska će nastaviti da snažno podržava evropski put Crne Gore\nDrljević – Červenjakov: Bugarska će nastaviti da snažno podržava evropski put Crne Gore\npetak, 20 jul 2018 10:00\nGlavni pregovarač Aleksandar Drljević primio je u oproštajnu posjetu ambasadora Bugarske Mladena Červenjakova.\nDrljević je zahvalio Červenjakovu na konstruktivnoj saradnji o značajnoj podršci koju je Bugarska pružala i pruža ostvarenju ključnih vanjskopolitičkih ciljeva Crne Gore – članstvu u NATO i EU. U tom kontekstu je posebno potcrtao doprinos bugarskog predsjedavanja EU tokom kojeg je pitanje proširenja na Zapadni Balkan vraćeno među prioritete Unije, osnaženo prisustvo Unije u regionu i od strane najviših zvaničnika EU potvrđena evropska perspektiva ovog dijela Evrope.\nAmbasador Červenjakov je istakao zadovoljstvo što je tokom njegovog mandata Crna Gora ostvarila članstvo u NATO-u i postigla značajan napredak u pristupanju EU. Poručio je da će Bugarska nastaviti da snažno podržava evropski put Crne Gore, kako u političkom dijalogu, tako i kroz pružanje ekspertske pomoći u više pregovaračkih poglavlja.\nPoručio je da je ga, kao iskrenog prijatelja Crne Gore, raduje što je za vrijeme njegovog mandata ostvaren ogroman napredak na svim poljima. Prenio je očekivanje da će dobar tempo u sprovođenju reformi i napredovanju prema EU biti nastavljen, te da će se Crna Gora u kratkom vremenskom periodu pridružiti evropskoj porodici.


Dodik traži poništavanje izveštaja o Srebrenici\nMilorad Dodik / Foto: FoNet/Nenad Đorđević\nNarodna skupština Republike Srpske (NSRS) u avgustu će održati posebnu sednicu na zahtev entitetskog predsednika Milorada Dodika, sa ciljem odbacivanja izveštaja o Srebrenici iz 2004. godine, piše sajt Balkan Insight.\nU tom izveštaju, koji su na nalog Visokog predstavnika za Bosnu i Hercegovinu Pedija Ešdauna sačinili entitetska vlada i Komisija za Srebrenicu, priznaje se da su snage bosanskih Srba, nakon što su zauzele Srebrenicu 1995. godine, ubile hiljade Bošnjaka i da pogubljenja predstavljaju ozbiljno kršenje humanitarnog prava.\nUvodno izlaganje na posebnoj sednici imaće predsednik RS Milorad Dodik, koji je ranije izjavio da će okupiti sve političke faktore u RS u nameri da Narodna skupština zaduži Vladu da povuče i proglasi ništavnim svoj izveštaj o Srebrenici, piše FoNet.\nDodik je rekao da se u tom dokumentu navode podaci koji nisu tačni i nisu potvrđeni ni u Haškom tribunalu, a koji federalna javnost smatra relevantnim.\n“U Haškom tribunalu ima nekoliko presuda koje govore o 3.500 do 5.000 stradalih, a u izvještaju piše da ih je 8.700”, rekao je Dodik.\nBošnjački političari osudili su poslednji potez predsednika Republike Srpske i ocenili da se radi o populističkom gestu koji je deo njegove kampanje za oktobarske izbore, piše Balkan Insight.\n“Ne vidim ništa, nego klasičan početak kampanje, na najružniji način, jer uvijek se bavimo istim temema, a svjedoci smo da nas je svih ovdje svaki dan sve manje, da mladi napuštaju ove prostore radi tih istih tema, koje su nažalost dovele do toga da smo podijeljeni oko mnogo toga”, izjavio je u petak za N1 Admir Čavka, bošnjački poslanik u NSRS.\nU saopštenju Saveza za promjene, opozicionog bloka bosanskih Srba, upozorava se da je “ovo veoma ozbiljna tema za RS i da o ovakvim temama ne treba raspravljati pod pritiskom izbornih aktivnosti, već razumno i na osnovu čvrstih argumenata”.\nPrema presudama Haškog tribunala i Suda BiH, u srebreničkom genocidu u julu 1995. godine, od strane snaga bosanskih Srba, ubijeno je preko 7.000 muškaraca i dečaka. Sudovi su masakre okarakterisali kao genocid, a Haški tribunal i domaći sudovi osudili su 45 lica na ukupno 699 godina zatvora – plus tri životne kazne – za genocid, zločine protiv čovečnosti i druga krivična dela protiv Bošnjaka u Srebrenici u julu 1995. godine, piše Balkan Insight.\nHrvatska: Otpisani dugovi građana državi do 1.360 evraInsajder: Za dve i po godine oslobađajuće presude i neosnovani pritvor koštali građane 60 miliona evra


gastabajteri Архиве - Biznis i Finansije\nHome\tTags\tPosts tagged with "gastabajteri"\nNaši državljani zaposleni kod stranih poslodavaca u inostranstvu nemaju obavezu plaćanja doprinosa\nUgovor o izbegavanju dvostrukog oporezivanja\n“Državljani Srbije zaposleni u inostranstvu kod stranog poslodavca nisu osiguranici na obavezno socijalno osiguranje po osnovu zarade koju ostvaruju od tog stranog poslodavca. Za lica koja nisu osiguranici prema domaćim propisima, ne postoji obaveza obračunavanja i plaćanja doprinosa za obavezno socijalno osiguranje. Shodno navedenom, naši državljani zaposleni kod stranih poslodavaca u inostranstvu nemaju obavezu plaćanja doprinosa”, kažu u Ministarstvu finansija\n4. decembra 2020. 0 komentar\nU Srbiji 513.058 nezaposlenih, a povratnika 400.000 iz inostranstva\nNajjače ekonomije evrozone, koje su i najveći partneri srpske privrede, značajno su pogođene krizom zbog pandemije korona virusa. U Nemačkoj i Austriji, gde živi i radi oko 750.000 srpskih građana, privreda stoji već skoro dva meseca, a nezaposlenost je u tom periodu povećana na više od 10 procenata.\nViše od 400.000 srpskih državljana se vratilo u domovinu\nSamo u Nemačkoj vlada očekuje veliki talas stečajeva i tri miliona nezaposlenih, dok bi u SAD, gde takođe živi veliki broj Srba, ova brojka mogla da premaši 30 miliona ljudi bez posla.Ovakva situacija naterala je više od 400.000 srpskih državljana, uglavnom onih koji su u inostranstvu radili najjednostavnije poslove ili nisu imali regulisan status, da se već vrate u domovinu.\nPovratak velikog broja radnika, prema mišljenju ekonomista, svakako će dovesti do rasta stope nezaposlenosti u Srbiji u narednom periodu. Prema podacima Nacionalne službe za zapošljavanje, u Srbiji je na kraju marta bilo ukupno 513.058 nezaposlenih ljudi. Neminovno je da je na taj broj, kako u našoj zemlji, tako i u zemljama regiona, uticao i povratak mnogobrojnih građana iz inostranstva. Kako mnogi od njih navode, veliki broj radnika je u zapadnoj Evropi ostao bez posla zbog korona krize i pitanje je koliko će takvo stanje potrajati.\nU vremenu krize najpre otpuštaju strance\n“Stiče se utisak da poslodavci u Nemačkoj, Austriji, Holandiji i ostalim zemljama gde ima puno naših ljudi u vremenu krize najpre otpuštaju strance, ali to je donekle i logično. Mnogi od tih gastarbajtera biće prisiljeni da se zbog toga vrate u Srbiju i zbog toga će ukupna stopa nezaposlenosti u našoj zemlji biti znatno viša nego pre epidemije. Pritom će pritisak ponude radne snage biti takav da se ni zaposleni neće osećati tako prijatno”, objašnjava u razgovoru za “Blic Biznis” ekonomista Ljubomir Madžar i dodaje da će žestoka konkurencija za radna mesta svakako dovesti poslodavce u povoljniju poziciju kada je reč o uslovima rada.\nIpak, naš sagovornik smatra da će vremenom ti ljudi razmišljati o povratku u Zapadnu Evropu, a kada prođe situacija sa korona virusom veruje da će i njihovi poslodavci imati želju da ih pozovu nazad.\n“Radnici su se već afirimisali u novim zemljama boravka, pustili su korene, prilagodili se toj kulturi i društvenim okolnostima i siguran sam da će za njih povratak biti atraktivna opcija. S druge strane, poznato je da demografska slika ni na Zapadu nije povoljna. To je staro stanovništvo, gde raste broj penzionera i opada broj aktivnih građana, tako da će njima dobro doći novi radnici. Očekujem da se u nešto daljoj perspektivi oni vrate u zemlje iz kojih su sada došli u domovinu”, zaključuje Ljubomir Madžar.\nSličnog mišljenja je i Ljubodrag Savić, profesor Ekonomskog fakulteta u Beogradu, ali on ipak napominje da se jedan broj ljudi verovatno neće vraćati i pokušaće u međuvremenu da nađe posao u Srbiji. Naš sagovornik ne veruje da će oni značajno podići stopu nezaposlenosti, pošto misli da će neki raditi u poljoprivredi, neki i „na crno“, a biće dosta i onih koji neće videti dovoljno dobar razlog da se prijave na biro.\n“U Srbiju su se vratili uglavnom ljudi koji na Zapadu rade najjednostavnije poslove, one koje neće da radi lokalno stanovništvo i ti ljudi su najčešće otišli sa turističkom vizom. Jedan deo njihoviih poslova će opstati i dalje, ali veliki broj u ovom trenutku ne postoji i zato će oni ostati u Srbiji. Oni koji se odluče za povratak moraće da računaju na više faktora, jer to ne zavisi od nas, već od sređivanja situacije u drugim zemljama”, objašnjava sagovornik “Blic Biznisa” i dodaje da lično očekuje da se do kraja godine malo razreši situacija na zapadu Evrope, osim ako ne bude nekog drugog talasa korone.\nPodseća da Nemcima nedostaje radna snaga, ali navodi i podatak da je nemački BDP pao skoro dvocifreno, a sa takvom perspektivom privrede nije realno očekivati da broj zaposlenih ostane isti.\nNezaposlenost raste u regionu, ali i celoj Evropi\nBroj nezaposlenih ne raste samo u Srbiji. Slično je i u regionu gde u poslednja dva meseca Hrvatska beleži najveći broj novoprijavljenih nezaposlenih – više od 20.400. Taj broj u Crnoj Gori iznosi nešto više od 4.000, a u Bosni i Hercegovini 18.063. Prema zvaničnim informacijama bez posla je u Srbiji, zbog posledica pandemije, ostalo više od 11.000 ljudi.\nPrema analizi konsultantske kuće McKinseyu, nadolazeća ekonomska kriza pretnja je za 59 miliona radnih mesta Evropske unije i Ujedinjenog Kraljevstva. Otkazu je praktično izložen svaki četvrti zaposleni.\nNemačka vlada očekuje da će privreda ove godine zbog pandemije koronavirusa pasti 6,3 odsto, najviše od proglašenja savezne republike 1949. godine. Uprkos značajnoj državnoj pomoći, očekuju veliki talas stečajeva i tri miliona nezaposlenih.\nAustrijski eksperti očekuju da će ove godine stopa nezaposlenosti, i pored mogućnosti skraćenog radnog vremena biti iznad 10,5 odsto, pa čak i do 12 procenata. Prema ekonomistima Bank Austriasledeće godine će stopa nezaposlenosti biti na oko osam procenata, znatno iznad vrednosti pred početak korona krize.\nU Italiji bi samo zbog odlaganja otvaranja restorana više od 50.000 kompanija moglo da bude ugašeno, a 350.000 ljudi ostaće bez posla..\nSamo u Americi 650.000 Srba\nPrema poslednjim podacima, od 11 miliona Srba, koliko ih živi na planeti Zemlji, posle Balkana najviše ih je u SAD, čak 650.000. Kada je reč o Evropi, najviše Srba ima u Nemačkoj – 450.000, pa u Austriji (300.000) i Švajcarskoj (skoro 200.000). I u Velikoj Britaniji, koja je poznati po strogim procedurama čak i u vezi turističkih viza, živi 80.000 Srba


Toljaj: Smrtni slučajevi u UKCK zbog nepažnje i neadekvatnog tretmana na intenzivnoj nezi - Kosovo Online\n25. Avgust 2020. • 10:41\nSpecijalista za infektivne bolesti Iljir Toljaj optužio je svoje kolege u Univerzitetskom kliničkom centru Kosova navodeći da se smrtni slučajevi izazvani koronavirusom dešavaju zbog nepažnje i neadekvatnog tretmana na intenzivnoj nezi, prenosi Gazetaekspres.\n"Problem je broj smrtnih slučajeva koji nastaju kao rezultat tretmana u Univerzitetskom kliničkom centru, gde postoji neadekvatan sistem nege pacijenata na intenzivnoj nezi, ali to se ne može brzo promeniti, ", izjavio je Toljaj.\nPrema njegovim rečima, smanjenje broja novozaraženih je posledica zaraze velikog broja građana, koji su zbog toga postali imuni na virus.\n"Ako se broj infekcija zadrži na ovom nivou, uskoro ćemo postići stabilniji kolektivni imunitet, koji će smanjiti broj zaraženih i učiniti ga prihvatljivijim", zaključio je Toljaj.\nKliničko univerzitetski centar Kosova Korona Virus epidemija Priština zaraženi\nToljaj: Za nedelju dana možemo imati najveći broj zaraženih na Kosovu\nStručnjak za zarazne bolesti Iljir Toljaj izjavio je da je došlo do grešaka u toku pandemije koronavirusa kako od političkih, tako i zdravstvenih institucija i da bi zbog toga sledeća sedmica mogla da bude još ozbiljnija u pogledu broja zaraženih na Kosovu.\nOd koronavirusa na Kosovu izlečeno 8.657 pacijenata, 3.410 aktivnih slučajeva\nU bolnici u Peći 63 pacijenta zaražena koronavirusom, 16 u teškom stanju


Povodom navoda koje su prenijele pojedine medijske kuće, a koje se tiču organizacije radnog procesa u Rafineriji nafte Brod, Nestro grupacija izdaje sljedeće\nOptimizacija broja zaposlenih i troškova poslovanja ni na koji način nije vezana za obustavu rada u Rafineriji nafte Brod. Ista je dio programa vezanog za povećanje efikasnosti rada, koja takođe obuhvata i aktivnosti na gasifikaciji Rafinerije nafte (usmjerene na smanjenje gubitaka na naftnim derivatima zbog sopstvene potrošnje), te projekat proizvodnje solarne energije (usmjeren na smanjenje količine električne energije koja se kupuje na tržištu, a koju već duži period prati kontinuirani rast cijena). Optimizacija radnih resursa koja je vezana za tehnološke viškove u Rafineriji nafte, slijedi iste principe kao i u slučaju drugih rafinerija nafte u Evropi (jedinični troškovi proizvodnje po toni krajnjeg proizvoda – naftnih derivata).\nDodatna otpuštanja nisu planirana do kraja ove godine. Dalje smanjenje moguće je u slučaju realizacije tehničkih mjera, izmjene režima opsluživanja opreme, te organizacione strukture preduzeća. Sve to će se, naravno, odvijati uz poštovanje svih normi i propisa vezanih za rad i održavanje proizvodnih objekata ove vrste.\nRješenje vezano za pokretanje Rafinerije nafte biće doneseno nakon dobijenih rezultata istrage o uzrocima havarije, koja je u nadležnosti istražnih organa Republike Srpske, i koja je još uvijek u toku. Suvišno je naglasiti da rukovodstvo Nestro grupacije sa velikim nestrpljenjem očekuje njen konačni ishod. Rafinerija nafte je sa svoje strane izvršila sve potrebne radove na demontaži oštećene opreme i inženjerskih sistema, a takođe je formiran budžet i vremenski raspored remontnih radova koji su potrebni za pokretanje rada preduzeća.


U Banjaluci su večeras održani mirni protesti opozicionih partija u RS protiv poskupljenja struje. Pred okupljenih više stotina građana predstavnici opozicionih partija su proteste nazvali „malom pobjedom“ jer je, kako kažu najava protesta uticala na izjave iz entitetske Vlade posljednja dva dana kako ipak neće doći do poskupljenja električne energije.\n"Ovo je večeras samo velika prsolava male pobjede, nije bio nikakav protest. Čim smo najavili proteste, onu su se uspaniči i povukli se ", poručio je poslanik SDS-a u Narodnoj skupštini RS Nebojša Vukanović.\nVukanović je večeras ustvrdio i kako je namjera vladajućih stranaka da Elektroprivredu RS prodaju Elektroprivredi Srbije.\n"Mi ćemo jasno poručiti i Luki Petroviću (direktor EP RS) da nema ništa od prodaje Elektroprivrede, što je obećao Vučiću. Mi možda jesmo braća ali nam novčanici nisu braća."- rekao je Vukanović.\nNajpotresnije poruke vlastima uputila je majka petoro djece i članica PDP-a Olivera Nedić, koja je pričala o tome kako bi daljnje poskupljenje režija uticale na život porodica.\n„To znači da ćemo morati birati između poskupjelih režija i knjiga, između ove režije i hrane, jednog obroka, onog trećeg po redu koji je luksuz za mnoge od nas. Između odjeće i obuće i svega ostalog što podrazumijevaju troškovi mnogočlane porodice. Pitanje za Vladu i pripadajuće institucije, da li oni znaju kako izgleda spajati kraj s krajem!? Kako ima para za avion od 19 miliona maraka a nema za višečlane porodice!?“ – upitala je Nedićeva.\nPoslanik PDP-a u Narodnoj skupštini RS istakao je kako će se protestima reagovati na svaku najavu poskupljenja kako bi se spriječio udar na džepove građana:\n„Danas je ovdje jasna poruka – struju nećemo dozvoliti da poskupi! Struja je naš resurs i struja treba da bude povoljnija i jeftinija. I kaže gospodin Višković (Radovan Višković, premijer RS) – znate, neće struja da poskupi, mi smo tek napravili komisiju koja razmišlja o poskupljenju. Pa gospodo, može li ta komisija da razmišlja da nešto bude jeftinije!? Nemojte zaboraviti da je prije godinu dana poskupilo gorivo. Pa poslije goriva kažu moraju poskupiti i autobuske karte, pa poslije toga i odvoz smeća, pa poslije kažu onda mora malo da poskupi i voda. Pa i voda je skuplja, a Republika Srpska ima rijeku koja je najveći rezervoar pitke vode. Mi smo bogati prirodnim resursima. Kod nas struja i voda trebaju da budu najjeftiniji.“\nStanivuković je kritikovao i nabavku novog aviona za potrebe institucija RS vrijednog oko 9 i po miliona evra. Simbolično su u znak protesta zbog tog trošenja para u zrak bačeni i avioni od papira.\nPredsjednik Vlade RS Radovan Višković, na jučerašnjem zasijedanju entitetskog parlamenta nazvao je današnje proteste manipulacijom, a priču oko poskupljenja struje je okarakterisao kao „apsolutnu laž“.\nStruja za 86 odsto potrošača u RS čija potrošnja ne prelazi 500 kilovata mjesečno neće poskupiti u mandatu ove vlade rekao je Višković poručivši i da će ostali biti predmet analiza.


Tehnologija - TeraSteel\nJoš od osnivanja, kompanija TeraSteel je uvek tražila da unosi u tehnološkom razvoju. Na taj način, danas naša kompanija ima sposobnost da proizvodi pocinkovane profile i termoizolacione panele sa poliuretanskom penom PUR i sa poliuretanskom penom PIR koja je otporna na vatru, kao i metalni pribori. Šta više, pošto pripadamo Grupi TeraPlast, uspeli smo da nudim našim kupcima kompletna rešenja – hale ključ u ruke.\nTrenutno, proizvodni pogoni proizvoda iz ponude TeraPlast nalaze se u Industrijskom Parku Teraplast iz Sărățel-a (proizvodni pogon termoizolacionih panela), u gradu Bistrița (proizvodni pogon pocinkovanih profila) i u Leskovcu, Srbija (proizvodni pogon termoizolacionih panela). Ovi pogoni imaju tehnološke linije poslednje generacije, koje omogućavaju proizvodnju proizvoda velikog kvaliteta, kako što se tiče tehničkih performansi, tako i što se tiče estetike.\nPogon termoizolacionih panela u Industrijskom Parku TeraPlast, iz Sărățel-a, opština Bistrița-Năsăud (RO)\nLinija Pu.Ma za proizvodnju termoizolacionih PUR i PIR panela\nKapacitet: 2,2 miliona kvadratnih metara\nDužina prese: 32 m\n4 mašina za premotavanje\nMašina za profile za krov i za zid\nProizvodni pogon za pocinkovane profile iz Bistrițe, opština Bistrița-Năsăud (RO)\nLinija za rezanje STAM Italija\nProizvodnja linija za profile C, Z, U i Sigma (dobavljač: STAM Italia)\nDebljina za preradu lima: 1-4 mm\nJedina linija iz Rumunije za proizvodnju pocinkovanih profila, koja proizvodi pocinkovane profile od lima od 4 mm\nAutomatsko probijanje i bušenje\nProizvodni kapacitet od 5.500 tona\n2 linije za metalno pojačanje za PVC stolarstvo, dobavljač STAM Italija/Alatnica Barovik\n• Proizvodni kapacitet od 4.000 tona/linije\nProizvodni pogon termoizolacionih panela iz Leskovca, Srbija - TeraSteel DOO Serbia (RS)\nLinija Pu.Ma za proizvodnju termoizolacionih panela\nDužina prese: 32m\nLinija za lim visoko rebro 153mm\nModul za mineralnu vunu, integrisanu u liniji panela\nNakon investicije od 5 miliona evra, TeraSteel je kupio 2017. godine fabriku termoizolacionih panela Interlemind iz Srbije, i pretvorio ju je u TeraSteel DOO, prvi rumunski pogon otvoren u inostranstvu nakon 1990. godine. Na taj način, naša kompanija ima sada dupli kapacitet proizvodnje za termoizolacione panele. Nakon nove investicije od preko 1 milion evra, 2018. godine, TeraSteel Serbia je započela proizvodnju rebrastog lima i termoizolacionih panela sa mineralnom vunom.\nNaša kompanija takođe ima i moderne logističke i računarske strukture, koje nam omogućavaju hitnu obradu i dobavu narudžba. Na taj način uspeli smo da se komercijalno razvijamo na nacionalnom nivou i na tržištima kao što su na primer Mađarska, Češka Republika, Slovačka, Ukrajina, Moldavija, Austrija, Nemačka, Holandija, Slovenija, Hrvatska i Švajcarska. Trenutno TeraSteel proizvodi se nalaze na tržištima u preko 25 evropskih zemalja.


Jovanović: Isprazni dokument SzS, građani imaju pravo da ga odbiju\nVesti Autor:Beta09. feb. 201913:30 > 13:36\nLider Liberalno demokratske partije Čedomir Jovanović naveo je da je Savez za Srbiju građanima "podmetnuo isprazni populistički dokument" pod nazivom Sporazum sa narodom, koji građani imaju pravo da odbiju.\nJovanović je u saopštenju naveo da je sporazum dokument o dogovoru koji je SzS „napravio sam sa sobom“ i da zloupotrebljava nezadovoljstvo građana trenutnim stanjem u zemlji.\n„Glavni atribut tog dokumenta je izbegavanje odgovornosti, kroz izostavljanje ključnih političkih pitanja i predlaganje neke zamišljene ekspertske vlade koja će za godinu dana rešiti sve naše probleme koje danas ne smemo ni da nabrojimo“, ocenio je Jovanović.\n„Ne pristajemo da nam evropske vrednosti tumače Boško Obradović i Milan Stamatović, koji u Srbiju od sveta znaju da dovedu samo ruske paravojne formacije, koje decu vode u šume da pucaju, i militantne bajkere da seju strah. Nepostojanje Evrope u dokumentima SzS jasan je i izričit politički stav i orijentacija, a ne stvar kompromisa. Pod maskom da stvaraju front protiv Vučića, napravili su front protiv Srbije u Evropi“, poručio je Jovanović.\nČedomir JovanovićSavez za SrbijuSporazum sa narodomSzS\npre 50 min 145\nStefanović: Većina na dobrovoljnom služenju vojnog roka želi da ostane u vojsci


DINKIÆ TRAŽI BUGARSKI MODEL ZA GASOVOD\nDINKIĆ TRAŽI BUGARSKI MODEL ZA GASOVOD\nOdluku o gasnom aranžmanu sa Rusima, na insistiranje DSS, Vlada Srbije doneće verovatno već sledeće nedelje, iako je zahtev DS bio da se ona odloži do okončanja predsedničkih izbora. Ovo je epilog prekjučerašnjeg sastanka Borisa Tadića i Vojislava Koštunice.\nNa ustupak Tadića da se ubrza odgovor Rusima, Koštunica je pristao na to da se uđe u tvrđe pregovore s Rusima i zatraži viši iznos za NIS. Predlog DS je da se umesto ponuđenih 400 miliona evra za 51 odsto vlasništva u NIS i 500 miliona evra za investicije, traži 1,5 milijardi za NIS i 500 miliona za investicije.\nTadić i Koštunica nisu precizirali cifre, ali je ostalo da se o tome postigne dogovor u okviru radne grupe. S obzirom na to da Sporazum s Rusima treba da verifikuje Skupština, dogovoreno je takođe da se pokuša dogovor i s G17 plus, čiji je lider Mlađan Dinkić izašao sa čvrstim stavom da je ruska ponuda za NIS niska i da je bolje razdvojiti pitanje gasovoda i NIS-a.\nOčekuje se da narednih dana DS isposluje prihvatanje aranžmana i od G17 plus. Upravo to je potvrdio i ministar bez portfelja Dragan Ðilas, koji je izjavio da bi bilo najbolje da se odluka o tako velikom aranžmanu donese konsenzusom.\nU međuvremenu, kako saznaje "Blic nedelje", Dinkić sprema novi predlog za koalicione partnere koji bi zadovoljio srpske interese, ali i uvažio neophodnost gasnog aranžmana sa Rusima. Naime, Dinkić će već narednih dana Tadiću predložiti da se, po ugledu na dogovor koji su postigli Bugari, Rusima ponudi 50 odsto vlasništva u NIS (a ne 51) i to po ceni od 1,5 milijardi evra. Za uzvrat, srpska strana bi pristala da se investicije od 500 miliona evra u narednih pet godina dele takođe napola, pa bi NIS uz kredit uložio 250 miliona evra, a Rusi isto toliko. Kao drugu, još bolju varijantu, Dinkić će predložiti da se vlasništvo u NIS deli po principu 40 odsto Rusima, 40 Srbiji i 20 odsto građanimia i radnicima. I jednom i drugom varijantom obezbedilo se ravnopravno odlučivanje o NIS, a sačuvala bi se i vrednost akcija koje treba da se podele građanima jer bi se one mogle slobodno kotirati na berzi. U obe varijante, vlasništvo u gasovodu bi bilo 50-50 (po bugarskom modelu), kao i prihod od tranzitnih taksi.\nUz to, Dinkić će, opet po ugledu na Bugare, tražiti da se poveća kapacitet gasovoda sa sadašnjih ponuđen 10 na 20 do 30 milijardi kubika (Bugari su se izborili za povećanje sa 17 na 30 milijardi kubika). To je predlog s kojim će Dinkić izaći pred DS, i samo pod tim uslovima, tvrdi naš izbor, sporazum s Rusima biće prihvatljiv i za G17. Dinkić ovo vidi kao izlaznu strategiju za Vladu kojom bi se sačuvao obraz i interesi Srbije.\nKao glavnu prepreku za postizanje dogovora u vladajućoj koaliciji mnogi vide Dejana Mihajlova, generalnog sekretara Vlade Srbije, koji je na volšeban način preuzeo glavnu reč u svemu. Naime, on je odbio i nedavni predlog Božidara Ðelića da se Rusima ponudi samo 25 odsto vlasništva u NIS i izgradnja gasovoda. Mihajlov se najžešće zalaže za prihvatanje prve ponuđene cene od 400 miliona evra za NIS, iako su Rusi, prema nezvaničnim tvrdnjama, nakon Dinkićeve pobune, poslali drugu, malo poboljšanu ponudu od 600 miliona evra.\nIzmeđu DS i DSS takođe još nema dogovora ni oko toga kakvu vrstu ugovora potpisati s Rusima. Naime, DSS traži da se s ruskim partnerima potpiše sporazuma u formi ugovora, iako su Rusi izjavili da će im Italijani tek krajem godine završiti studiju o izvodljivosti gasovoda, kada će se i znati njegova trasa i kapaciteti. DS smatra da je potpisivanje ugovora bez znanja trase, kapaciteta i drugih detalja rizično, zbog čega je Ðelić predložio da se za sada potpiše samo Memorandum o saradnji u koji bi se uneli postignuti dogovori, ali koji nema snagu ugovora i nije obavezujući. U DSS još nisu prihvatili ovakav Ðelićev predlog.\nBubalo: Blizu smo dogovora\nMinistar trgovine i usluga Predrag Bubalo izjavio je juče da se Srbija približava dogovoru oko potpisivanja sporazuma o energetici s Vladom Rusije. Bubalo je agenciji Beta rekao da je "lično veoma ohrabren stavovima kolega ministara iz DS" i da je uveren da će sporazum uskoro biti potpisan, a Srbija tako postati energetski lider na Balkanu.


Grad Novi Pazar odustao od kupovine objekata TK „Raška“ - Raski Portal\nGrad Novi Pazar odustao od kupovine objekata TK „Raška“\nredakcija3 December 18, 2018\t0 Komentara\nGrad Novi Pazar odustao je od potpisivanja ugovora za kupovinu fabrike za preradu otpadnih voda, kotlare i još nekoliko pomoćnih objekata Tekstilnog kombinata „Raška“ u stečaju, potvrdjeno je večeras radiju Sto plus u lokalnoj samoupravi.\nGradska uprava je početkom decembra ponudom od 84 miliona dinara pobedila na javnoj licitaciji za kupovinu tih objekata, što je bila gotovo šestostruko veća cena od početnih 15,2 miliona dinara.\nNakon odustajanja lokalne samouprave stečajni upravnik će objekte ponuditi novopazarskom preduzetniku Ameru Hadžifejzoviću koji je, kao fizičko lice, tokom nadmetanja za njih ponudio 78 miliona dinara.\nUkoliko i on odustane od kupovine, stečajni upravnik TK „Raška“ će raspisati novu prodaju.\nObjekti koji su nuđeni na prodaju nalaze se na parcelama 10897/9, 10897/46, 10897/48 i 10897/49, a koje je lokalna samouprava predvidela za izgradnju toplane na biomasu.\nRanije je najavljeno da će, ukoliko sve bude išlo po planu, izgradnja toplane na biomasu u Novom Pazaru mogla početi na proleće iduće godine, a da bi ona mogla biti stavljena u pogon početkom grejne sezone.\nTags: info24.rs, Novi Pazar, portal www.raski.rs, Raska, TK "Raška"\nPrava politika u zajednici je rešavanje onih najvažnijih problema


gripa - Zepce.Ba - Gradski informativni portal Žepča\nPrikazuje članke prema oznakama: gripa\nčetvrtak, 22 Mart 2018 18:37\nPacijentica iz Žepča u zeničkoj bolnici preminula od virusa gripe H1N1\nU Kantonalnoj bolnici Zenica 32-godišnja pacijentica A. A. iz Žepča preminula je 17. marta nakon komplikacija bolesti respiratornog sistema, a dijagnosticirano je i prisustvo virusa gripe H1N1.\nsrijeda, 10 Januar 2018 14:03\nU Žepču evidentiran povećan broj oboljelih od gripa\nU Domu zdravlja Žepče ovih dana evidentno je povećan broj pacijenata zbog viroza i simptoma gripa, ali prema najavama iz ove zdravstvene ustanove najveći val očekuje se tek sredinom ovog i tokom narednog mjeseca.\nsrijeda, 18 Oktobar 2017 18:46\nINZ: Preventivne aktivnosti pred sezonska virusna oboljenja\nInstitut za zdravlje i sigurnost hrane Zenica uputio je saopćenje građanstvu kojim ukazuje na preventivne aktivnosti pred nastupajući period hladnijih dana dolazi i vrijeme sezonskih virusnih oboljenja dišnih puteva.\nutorak, 23 Maj 2017 11:33\nU OŠ Žepče jedan broj učenika zaražen gripom - Nema mjesta panici\nKako nam je potvrđeno iz Osnovne škole "Žepče", u ovoj školi je došlo do manje epidemije gripa, koji se na određeni broj učenika manifestovao kroz gnojnu anginu (upalu grla) praćenu glavboljama i povišenom temperaturom.\npetak, 29 Januar 2016 12:24\nPreporuke stanovništvu povodom novog vala gripe\nKretanje gripe i gripi sličnih oboljenja se prati prema sistemu prijavljivanja koji je usvojila Svjetska zdravstvena organizacija i Evropska kancelarija za kontrolu zaraznih bolesti, a koji primjenjujemo godinama unazad. Prijavljivanje se počinje od 40. nedjelje prethodne do 20. nedjelje naredne godine.


Pitanja koja bi Nataši postavila cela Srbija: Evo da li bi se ikad ponovo udala - njen stav o braku je SUROVO ISKREN i O NJEMU ĆE SE BAŠ PRIČATI - Zena.rs\nPitanja koja bi Nataši postavila cela Srbija: Evo da li bi se ikad ponovo udala - njen stav o braku je SUROVO ISKREN i O NJEMU ĆE SE BAŠ PRIČATI\nMilioni ljudi čuli su njenu novu pesmu "Dođi mami" koja se ocenuje kao hrabar i veoma originalan potez. "Potpuno je drugačiji, a podjednako dobar kao i prethodni", komentarišu fanovi letnji hit Nataše Bekvalac, dok će publika u Baru uskoro dobiti priliku da ga čuje uživo.\n"Sada sam već u godinama kada me ništa sem hrabrih poteza i izletanja iz konforne zone i ne zanima. Na našoj muzičkoj sceni je prilično tiho bez obzira što na dnevnom nivou "izlazi" mnogo novih izvođača. Moje dugogodišnje iskustvo u muzici, ali i priroda dozvoljavaju mi da eksperimentišem, igram se i uživam u onom što radim jer moj prioritet i krajnji cilj nisu vezani za nešto komercijalno", kaže za "Ženu" Nataša Bekvalac koja će za nekoliko dana nastupiti na manifestaciji "Leto sa zvezdama" u Baru:\n"Svaki nastup je za mene poseban. Ipak, najviše volim da pevam upravo ovu vrstu koncerata kada jasno mogu da vidim lica svoje publike i kada nismo ograničeni prostorom. Jako se radujem 26-om julu i jedva čekam da izađem na binu".\nČeka se njen novi muzički potezFoto: Promo\nTradicionalno druženje sa muzičkim zvezdama počelo je u Baru 5. jula, a Natašin dolazak najavljuje se kao veliki spektakl.\n"Bez obzira što mi poziv donosi mnogo putovanja, nažalost, najčešće vidimo samo hotel i klub ili mesto gde pevamo. Zato sam insistirala da u Bar dođemo dan ranije da bismo imali malo vremena i za uživanje", dodaje.\nPosebno pitanje za Natašu Bekvalac\nBar u koji godišnje dođe 50 hiljada turista, sigurno će zaintrigirati Natašu koja je sama po sebi uvek bila intrigantna publici - od prvih nastupa preko festivala (Beogradsko proleće, Sunčane skale), albuma ("Ne brini", "Ljubav, vera, nada", "Original") ...\nUvek je pažnju privlačila i stilom i makar detaljem odskakala od konvencionalnog. Isto važi i za njene stavove koje je iznoisla bez zadrške i iskreno.\nUvek drugačijaFoto: Promo\nOd Nataše koja je mama Hane i Katje retko ćete čuti "bez komentara", a kada smo mi je pitali šta danas misli o braku i šta je za nju ljubav, rekla nam je:\n"Za mene je ljubav centralna tema mog života i oko toga se sve vrti, a brak prevaziđena institucija i nikada više predmet mog interesovanja, ljubav uvek".\nO teškim trenucima\nU životu Nataše Bekvalac bilo je prekrasnih momenata, ali i onih teških sa kojima se lavovski izborila.\n"Padala sam i dizala sam se i nisam sigurna da sam imala bilo koji drugi izbor nego da budem hrabra i jaka, jer jedino što sam uvek u životu sledila je ljubav i da živim život u istini", poručuje.\nNimalo slučajno njena muzika jeste čista ljubav, a ljubav se uvek najglasnije čuje.\nOstatak intervjua sa Natašom Bekvalac u kojem otkriva šta joj je najvažnije u vaspitanju dece, kakva je zaista iza scene i da li je privilegija biti okružen ženama, očekuje vas u novom broju magazina "Blic žena" koji će se na kioscima naći 3. avgusta.


Crnogorski ambasador: Od subote zabranjen ulazak građana Crne Gore u Srbiju, osim za lečenje\n► Crnogorski ambasador: Od subote zabranjen ulazak građana Crne Gore u Srbiju,\n15.07.2020 Podgorica / Beograd\n"U prethodnih nekoliko dana imali smo situaciju gđe su ljudi vraćeni sa granice Crne Gore i Srbije, ali jasno je bilo uputstvo Vlade Srbije da građani Crne Gore i ostalih država trenutno ne mogu da uđu u Srbiju", rekao je Milošević za TV Vijesti.\nKako je rekao, Vlada Srbije će danas propisati bliže uslove o boravku crnogorskih građana koji imaju potrebu za lečenjem u Srbiji.\n"Zamolio bih sve građane da sačekaju par dana. Ako je neki hitan slučaj da se jave Ambasadi Crne Gore u Srbiji", rekao je on.\nAmbasador je objasnio da "mi tražimo od Ministarstva zdravlja saglasnost, oni nas upućuju na komisiju koja je formirana, i ta komisija odobrava ulazak naših građana kojima je dolazak hitno potreban".\n"Svi ostali, turisti ili oni koji imaju imovinu u Srbiji, ne mogu ovog momenta ući u Srbiju, jer će biti vraćeni s granice", rekao je Milošević.\n"Što se tiče helikoptera i malih aviona za prevoz bolesnika uz određenu dokumentaciju Kliničkog centra Crne Gore obezbeđuje se let do Beograda bez obzira na tešku situaciju - jer je većina bolnice u Beogradu pretvorena u KOVID-bolnice i vrlo je teško obezbediti uslove i izbegavaju se hospitalizacije i za njihove građane (Srbije)", rekao je Milošević.\nPo poslednjim zvaničnim informacijama, državljani Crne Gore koji ulaze u Srbiju, moraju u 14-dnevnu samoizolaciju.\nOni moraju da se jave Ambasadi u Beogradu koja im daje odobrenje za povratak, posle čega ih određenim danima policija sprovodi od granice do karantina.\nPo nezvaničnim informacijama, zbog nedostavka karantina mnogi crnogorski građani ovih dana ne mogu da se iz Srbije vrate u Crnu Goru.\nAmbasador Crne Gore je apelovao na sve građane Crne Gore koji žele da se vrate u svoju zemlju, da se pre toga jave Ambasadi i budu strpljivi jer ima mnogo poziva na koje će odgovoriti.\nMilošević je danas objasnio da deca mlađa od 11 godina, kao i stariji od 70 godina, i oni koji se vraćaju s lečenja u Srbiji, idu u samoizolaciju i moguće je da u Crnu Goru uđu na bilo kojem graničnom prelazu.\nNova četiri smrtna slučaja i 85 zaraženih u Severnoj Makedoniji\nU Severnoj Makedoniji umrle su još četiri osobe sa korona virusom i registrovano je 85 novih slučajeva te zaraze, objavilo je danas Ministarstvo zdravlja.\nBroj britanskih kompanija koje planiraju da smanje broj zaposlenih je u junu bio je pet puta veći nego u istom mesecu godinu dana ranije što pokazuje ekonomske posledice pandemije, objavljeno je...\nSAD prve u svetu s pet miliona potvrđenih slučajeva koronavirusa\nS pet miliona potvrđenih slučajeva zaraze korona virusom, SAD su danas izbile na prvo mesto na svetu, po podacima Univerziteta Dons Hopkins čiji su podaci referentni za SAD.


Beta 19. septembra 2019. 17:25\n„Još jednom ponavljam ono što je svima već dobro poznato, a to je da bi u slučaju da srpski ministri napuste rad u Savetu ministara na njihovo mjesto došli zamenici iz HDZ-a. Još u vreme kad je Miroslav Lajčak bio visoki predstavnik nametnut je pravilnik kojim je to regulisano“, rekao je Mektić za portal Insajder.\nOn je postavio pitanje – šta to SNSD hoće i da li žele da srpski ministri napuste Savet ministara, kako bi na njihova mesta došli zamenici iz HDZ-a.\n„Srpski ministri moraju stalno da budu prisutni u Savetu ministara, jer bi, u protivnom, tamo mogle da se donose odluke bez naše saglasnosti. Ko bi, recimo, tada mogao da zaustavi usvajanje i slanje Godišnjeg nacionalnog programa za NATO (ANP), ako ministara iz Republike Srpske nema u Savetu ministara“, naglasio je Mektić.\nUpitan da li je premijer Republike Srpske Radovana Viškovića, mislio na njega kada je na jučerašnjoj sednici Narodne skupštine rekao da „zbog jednog čoveka nema dogovora sa SDS-om oko izlaska srpskih predstavnika iz Saveta ministara“, Mektić je kazao da ne zna na koga je Višković mislio, ali da je u pravu ako je mislio na njega.\n„U SNSD-u jedva čekaju da zasednu u fotelje u Sarajevu i da se dograbe resursa gde veruju da još ima novca. Neka oni formiraju vlast sa SDA i HDZ-om što pre. Niko im u tome ne smeta niti im brani. Medjutim, nikad im neću pomoći da to rade nauštrb interesa Republike Srpske“, kazao je Mektić.\nU aktuelnom Savetu ministara BiH su tri srpska ministra – Mirko Šarović (SDS), ministar spoljne trgovine i ekonomskih odnosa, Dragan Mektić (SDS), ministar bezbednosti, i Igor Crnadak (PDP), ministar spoljnih poslova BiH.


SAMO SILA POMAŽE: Veliki sultan pognuo glavu pred Putinom i poslao pismo izvinjenja | WebTribune\nHome U FOKUSU ISTORIJSKA POBEDA MOSKVE: Veliki sultan pognuo glavu pred Putinom i poslao pismo izvinjenja\nPosted date: јун 27, 2016 In: U FOKUSU\nPredsednik Turske Redžep Tajip Erdogan poslao je pismo predsedniku Rusije Vladimiru Putinu u kojem je izrazio svoje saučešće i duboku žalost porodici poginulog ruskog pilota i iskoristio reč „izvinite“, saopštio je pres-sekretar predsednika Rusije Dmitrij Peskov.\n„Predsednik Turske je u poruci izrazio svoje saučešće i duboku žalost porodici poginulog ruskog pilota i rekao: ’Izvinite‘. Erdogan je izrazio duboku žalost povodom događaja i naglasio spremnost da uradi sve što je potrebno kako bi se uspostavili tradicionalni odnosi između Turske i Rusije“, rekao je Peskov.\nTurski predsednik Redžep Tajip Erdogan je u svojoj poruci Vladimiru Putinu naveo da Turska ne želi da narušava odnose sa Rusijom i da je Moskva strateški partner Ankare, saopštio je Kremlj.\n„U poruci se, između ostalog, navodi da je Rusija za Tursku prijatelj i strateški partner sa kojim turske vlasti ne žele da pokvare odnose“, navodi se u saopštenju.\nPredsednik Rusije Vladimir Putin dobio je pismo od svog turskog kolege Redžepa Tajipa Erdogana, koji je izrazio zainteresovanost za rešavanje situacije u vezi sa pogibijom ruskog pilota Su-24, izjavio je pres-sekretar predsednika Rusije Dmitrij Peskov.\n„Predsednik Rusije Putin dobio je poruku od predsednika Turske Erdogana u kojoj je turski lider izrazio svoju zainteresovanost za rešavanje situacije u vezi sa pogibijom ruskog vojnog pilota“, rekao je Peskov.\nErdogan je naglasio da Turska „nikad nije imala želju i nameru da obori avion koji je pripadao Ruskoj Federaciji“.\nRUŠENJE VUČIĆA, “PROLEĆE” I “OTPOR”: Američki specijalac vodi proteste protiv Vučića\nKina izvlači Grčku, stižu milijarde\nZаbоrаvićete dа stе ga ikаdа imаli: Evo kako da uklonite celulit\nKAKO JE VOJSKA REPUBLIKE SRPSKE OBORILA HRVATSKI HELIKOPTER: Pošli da uništavaju srpske tenkove, a onda im je stigla raketa …


RIK: Najveća izlaznost u Vojvodini - Sputnjik Srbija\n11:10 02.04.2017 (osveženo 11:51 02.04.2017) Preuzmite kraći link\nNa izbore za predsednika Srbije do 10 sati izašlo je 10,56 odsto upisanih birača od ukupnog broja birača, bez KiM.\nDirektor Republičkog zavoda za statistiku Miladin Kovačević rekao je da je u centralnoj Srbiji do 10 sati izašlo 9,73 odsto birača, Vojvodini 12,06 odsto birača, Beogradu 9,79 odsto birača.\nUpoređujući izlaznost sa prethodnim predsedničkim izborima, on je rekao da je na izborima 6. maja 2012. godine do 10 sati u Srbiji bez KiM glasalo 11,04 odsto upisanih birača, a da je ukupna izlaznost u prvom krugu bila 57,73 odsto.\nPredsednik RIK-a Vladimir Dimitrijević rekao je da su biračka mesta u Srbiji otvorena u sedam sati, te da nije bilo nepravilnosti.\nOn je izrazio očekivanje da će se izborni proces odvijati bez problema, do 20 sati, odnosno do zatvaranja biračkih mesta.\nRIK, izlaznost, izbori


Krasavac: Ne širiti paniku - RTV Šabac\nKrasavac: Ne širiti paniku\n4. april 12:45\nPovodom navoda pojedinih lokalnih medija koji se u poslednjih nekoliko dana plasiraju javnosti, sa ciljem izazivanja straha i uznemirenosti naših sugrađana, komandant Okružnog štaba za vanredne situacije i načelnik Mačvanskog upravnog okruga, Valdan Krasavac oglasio se saopštenjem koje prenosimo u celosti.\nOd uvođenja vanrednog stanja u Republici Srbiji, predsednik države Aleksandar Vučić sa svojim timom, sprovodi mere koje imaju za cilj da ova svetska kriza izazvana virusom Korona nanese što manje štete Srbiji i njenim građanima.U toku je velika borba za svaki ljudski život u koju su uključeni i eksperti iz oblasti zdravstva,koji su iz Republike Kine i Rusije došli da svoja znanja i iskustva, u borbi protiv virusa, podele sa našim stručnjacima.\nOgromna finansijska pomoć u opremi i lekovima veoma brzo je iz bratske Kine i Rusije stigla u našu zemlju. Takođe, veliki značaj ima i pomoć, koja nam je stigla iz Evropske unije posebno imajući u vidu najavljenu donaciju od 4,9 miliona evra. Solidarnost sa našim narodom među prvima izrazila je i Norveška doniravši 5 miliona evra za borbu protiv Korona virusa. Posebno ističem činjenicu da se neophodna pomoć podjednako distribuira svim građanima na čitavoj teritoriji Republike Srbije. Dobra organizacija je, pre svega, posledica činjenice da su državni organi reagovali odgovorno i pravovremeno kako bi svi građani bili zaštićeni i kako bismo imali što manje obolelih. U ovoj borbi svi smo na istom zadatku, na prvoj liniji fronta i odbrane Srbije od nevidljivog neprijatelja. U mobilnom stanju je vojska, policija, zdravstveni radnici koji su prvi u kontaktu sa obolelima, ogroman broj volontera,ali i mediji koji izveštavaju o svim detaljima borbe u kojoj moramo odneti pobedu.\nOdluka državnog vrha, koji je u neprekidnom zasedanju, da ne odstupa od preporuka struke daje nadu da ćemo izbeći najgori scenario.\nGradski i opštinski štabovi na teritoriji Mačvanskog upravnog okruga sprovode mere koje je Vlada Republike Srbije donela,ali i mere lokalnog karaktera, donete u skladu sa specifičnim potrebama svake lokalne samouprave.\nUprkos svemu pojedini lokalni mediji plasiraju informacije koje nisu u skladu sa stvarnim stanjem, čime se stvara uznemirenost građana, njihova zabrinutost i neopravdano nezadovoljstvo koje ove informacije proizvode.\nKao komandant Okružnog štaba za vanredne situacije moram da podsetim da je širenje panike krivično delo za koje je zaprećena kazna od 6 meseci do 5 godina zatvora. Ovo je borba svih nas i zahteva zajedništvo i jedinstvo, kako bi se svaki život sačuvao. Jedino tako Srbija može da izađe kao pobednik.\nZato još jednom apelujem na sve koji svojim izjavama unose strah i nepoverenje, da se sa ovakvim postupanjem prekine i da se uključe u zajedničku borbu za spas naroda Srbije - stoji u saopštenju načlenika Mačvanskog upravnog okruga Vladana Krasavca.


Protest u Severnoj Makedoniji zbog "javne sobe"\nProtest u Severnoj Makedoniji zbog „javne sobe“\nTanjug 4. februara 2021. 07:19\nSKOPLJE – Stotine demonstranata okupljenih ispred Ministarstva unutrašnjih poslova Severne Makedonije pozvale su u sredu vladu da preduzme mere protiv privatnih grupa za razmenu poruka na društvenim mrežama, koje neovlašćene dele i često eksplicitne fotografije i video snimke žena i devojčica.\nDemonstracije su usledile nakon otkrića da je jedna čet grupa na šifrovanoj platformi Telegram delila fotografije i video zapise sa više od 7.000 članova. Neki korisnici su objavili čak imena i adrese devojaka i žena, prenosi AP.\n„Ovde smo jer se ne osećamo sigurno“, rekla je na protestu Kalia Dimitrova (29), članica lokalne grupe za ljudska prava i dodala: „Odbijam da prihvatim da se sakrijem kad me napadnu … Ovo mora da se završi“.\nGrupa na Telegramu pod nazivom „javna soba“, otkrivena je prošle godine i ponovo se pojavila u januaru, uprkos uveravanjima vlasti da su njene aktivnosti zaustavljene.\nPremijer Zoran Zaev zapretio je prošle nedelje da će blokirati Telegram ako odbije da pružiti veću pomoć za gašenje „javne sobe“ i drugih sličnih grupa.


PUCANO na avion Kroacije erlajnsa na letu za Sarajevo\nZA sada nije poznato kako je došlo do incidenta\nAvion Kroacije erlajnza koji je sinoć iz Zagreba sleteo na pistu Međunarodnog aerodroma u Sarajevu ima oštećenja za koje se pretpostavlja da su nastala iz vatrenog oružja, prenose Novosti.\nPilot koji je upravljao avionom po dolasku na sarajevsku pistu prijavio je oštećenja na trupu aviona, a prema prvim nezvaničnim informacijama, oštećenja su nastala pucnjevima iz vatrenog oružja, saznaje Klix.ba.\n- Nakon zaprimljene informacije, da je redovnom kontrolom avionom na aerodromu Sarajevo, koji je stigao letom iz Zagreba, na trupu letelice uočeno oštećenje za koje postoji mogućnost da je naneseno zrnom iz vatrenog oružja, dežurni tužitelj Tužiteljstva BiH zatražio je provođenje uviđaja, koje će sprovesti uviđajna ekipa, uz prisustvo službenika Direkcije za civilno vazduhoplovstvo BiH, saopšteno je.\nTreba istaći da sigurnost putnika tokom leta nije bila ugrožena, a detaljnim pregledom utvrdiće se način oštećenja kao i sigurnost letelice ova za dalji let. Za sada nije poznato gde je avion oštećen i kako je uopšte došlo do ovog incidenta.\nMILANOVIĆ JASAN: "NDH je zločinački projekat"\nOBORENI REKORDI: Evo koliko je ljudi dnevno na bolovanju u HR\nCINIČNO: Za Granića žrtve "Oluje" kolateralna šteta\n"ZATUCANI ISLAMOFOB I FAŠISTA": Milanović izvređao Šveđanina\n#Kroacija erlajns #avion #Pucano na avion #pucnjava #BiH #BIH vesti


Borci Islamske države počeli da dezertiraju nakon 60 vazdušnih napada tokom 72 sata - VIDEO | WebTribune\nHome SPEKTAR Borci Islamske države počeli da dezertiraju nakon 60 vazdušnih napada tokom 72 sata – VIDEO\nPosted date: октобар 05, 2015 In: SPEKTAR\nPitanje koje se nameće u proteklih godinu dana jeste zašto Vašington nije uspeo da ostvari cilj Pentagona i uništi ISIS, iako ovaj sukob predstavlja borbu između najsavremenijih aviona na svetu i bande boraca koji trčkaraju po pustinji u patikama.\nOni skeptični kažu da se SAD nisu dovoljno unele u borbu. Mejnstrim mediji tvrde da Bela kuća ne želi da pogura SAD u novi rat na Bliskom istoku, dok „teoretičari zavera“ tvrde da je CIA stvorila ISIS i da nema smisla da uništava sopstvenu grupu.\nČinjenica je da bi moderna vojska posvećena cilju da se uništi teroristička grupa mogla to da učini za par meseci, ako ne i nedelja. Stoga su se ruske vazdušne snage uključile u borbu i pokazale da su pobunjeničke grupe pale za manje od nedelju dana.\nRusko ministarstvo odbrane je u subotu navelo da je sprovelo 60 bombaških napada za 72 sata, pogodivši više od 50 meta ISIS-a.\nPrema rečima ministarstva odbrane, borci Islamske države su trenutno u stanju „panike“, zbog čega ih je više od 600 dezertiralo.\nVazdušni napadi ruskih aviona su pogodili brojne mete u Siriji, uključujući i štab džihadističke grupe blizu Rake, navodi se iz ruskog ministarstva odbrane.\n„U protekla 24 sata, borbeni avioni Su-34 i Su-24M su pogodili 9 položaja Islamske države“, rekao je portparol ruskog ministarstva odbrane, Igor Konašenkov.\nKonašenkov je dodao da je prekjuče uveče šest jedinica aviona napalo tri teroristička položaja.\n„Bomba za razaranje bunkera BETAB-500 bačena je iz bombardera Su-34 blizu Rake, eliminišući komandni centar jedne od terorističkih grupa, kao i podzemnu ustanovu za skladištenje eksploziva i municije“, rekao je portparol.\nNa snimku uništenja skladišta, koji je napravila ruska bespilotna letelica, može se videti moćna eksplozija, što ukazuje na to da se tamo čuvala velika količina municije.\nIz ruskog ministarstva odbrane je rečeno da ruske bespilotne letelice 24 sata dnevno prate situaciju u oblastima u kojima se nalazi ISIS, kao i da se mete gađaju i danju i noću, nezavisno od vremenskih uslova.\nAko je sve što je navedeno tačno, a nema razloga da ne bude, Rusija je na dobrom putu da porazi ISIS za samo par nedelja. Takav razvoj događaja će osramotiti Vašington, ali i dokazati da SAD nikada nisu želele da unište ekstremističke grupe u Siriji.\nTežak međunarodni incident koji se krije: Ruski avioni presreli izraelske avione i izbacili ih iz Sirije\nZаštо sе trеsе Тurskа?\nNešto vreba na ivici našeg solarnog sistema: Zaboravite Planetu 9 – postoji dokaz za planetu 10\nJAKŠIĆ: Tramp će pustiti Siriju Putinu ali će to naplatiti, Erdogan ima veći ucenjivački kapacitet od Merkelove\nZapanjujući nastupi kandidata za predsednika SAD: Bog postoji ali ne i evolucija jer nema prelaznih fosila\nOvaj govor argentinske predsednice je zabranjen na Zapadu\nTeroristički napad u Sidneju je tempiran za čitav niz događaja koji sledi\nMesec dana nakon konzumiranja dve banane dnevno, efekat će vas ostaviti bez daha\nDODIK OTKRIO NEVEROVATNU STVAR, NEĆETE VEROVATI: Zvao me Izetbegović i tražio da mu spasem partiju …


4. mart 2020. Članovi Odbora za dijasporu i Srbe u regionu sa delegacijom Odbora za evropske integracije i regionalnu saradnju Narodne skupštine Republike Srpske\nPredsednik Odbora za dijasporu i Srbe u regionu Miodrag Linta ukazao je da je međuparlamentarna saradnja bitna karika regionalne stabilnosti, te izrazio uverenje da treba nastaviti sa praksom razmene iskustava i mišljenja o svim pitanjima značajnim za srpski narod na ovim prostorima. On je istakao da se Odbor, između ostalog, bavi očuvanjem veza Srba u regionu i poštovanjem njihovih prava, očuvanjem etniciteta i kulturnog identiteta našeg naroda, kao i stvaranjem uslova za povratak izbeglih Srba u mesta prethodnog prebivališta i zaštitu njihovih prava.\n„Odbor za dijasporu i Srbe u regionu nastoji da svojim aktivnostima, a u okviru svojih nadležnosti, doprinese efikasnijem rešavanju problema našeg naroda na ovim prostorima, pri čemu bih posebno istakao značaj kulture sećanja. Nastojimo da podstičemo nadležne državne organe izvršne vlasti da što veću pažnju posvete ovom izuzetno važnom nacionalnom pitanju“, naglasio je Linta.\nPrema njegovim rečima, predsednik Srbije Aleksandar Vučić napravio je veliki iskorak kada je reč o pomoći srpskom narodu u regionu, podsetivši da su 63 opštine u Republici Srpskoj dobile određenu vrstu pomoći naše zemlje. Linta se osvrnuo i na nedavno održanu sednicu Komisije za saradnju dva parlamenta, napomenuvši da je važno da se ta saradnja učvrsti i proširi, kao i da se dogovore zajedničke aktivnosti.\n„Pitanje položaja i perspektive Srba u regionu sve više dobija na značaju, a naš zadatak je da se usmerimo na politiku jačanja kulturnog i duhovnog jedinstva srpskog naroda na ovim prostorima“, poručio je Linta.\nPredsednik Odbora za evropske integracije i regionalnu saradnju Narodne skupštine Republike Srpske Igor Crnadak rekao je da su diplomatski odnosi Republike Srbije i Republike Srpske na izuzetno visokom nivou, te dodao da je organizovanjem prve sednice Komisije za saradnju dva parlamenta načinjen važan korak za dalje unapređenje odnosa.\n„Nama je veoma značajna podrška koju Srbija pruža Republici Srpskoj u borbi da očuva ono što je predviđeno Dejtonskim mirovnim sporazumom i na tome smo veoma zahvalni“, podvukao je Crnadak.\nSastanku je prisustvovala i zamenica predsednika Odbora za dijasporu i Srbe u regionu Mirjana Dragaš, kao i članovi Aleksandar Marković, Aleksandar Čotrić i Blaža Knežević. Poslanici su dali predloge o mogućim oblicima buduće saradnje, ističući da su međunarodni susreti i razmena informacija, iznalaženje metoda i sredstava za ostvarivanje zajedničkih ciljeva, kao i traženje međunarodnih prijatelja od posebnog značaja za srpski narod.


RTS :: BDP pokreće TV kanal, cilj je promocija teatra i privlačenje nove publike\nKultura BDP pokreće TV kanal, cilj je promocija teatra i privlačenje nove publike\nutorak, 07. apr 2020, 09:55 -> 09:56\nJug Radivojević, direktor Beogradskog dramskog pozorišta, otkrio je u Beogradskoj hronici da to pozorište pokreće svoj televizijski kanal. Radivojević je istakao da BDP realizuje jedan od najvećih projekata otkad je on postavljen na tu funkciju.\nZbog pandemije koronavirusa početak je malo odložen i očekuje se sa početkom nove pozorišne sezone – od 1. septembra.\n"Jedan od najznačajnijih projekata Beogradskog dramskog pozorišta koji je zacrtan još mojim dolaskom. Tokom ovih šest meseci smo izvršili značajne pripreme", rekao je Radivojević u Beogradskoj hronici.\n"Nije bitna promocija samo Beogradskog dramskog i njegovog repertoara. Važna je promocija teatra generalno, gde bismo posebnu pažnju usmerili na animaciju nove publike, koja je svakako potrebna našim pozorištima. I ne samo našim, nego i regionalnim."\nRadivojević je izrazio nadu da će, osim kanala na Jutjubu, BDP dobiti i zvaničan program na kablovskoj televiziji, kako bi se podigao nivo interesovanja za srpska pozorišta.\n"Na jednoj od sednica našeg udruženja smo došli do zaključka da je potrebno privlačenje nove publike. S druge strane, bavićemo se i drugim sadržajem, poput pozorišne hronike, gde ćemo imati osvrt na to šta se dešava u zemlji i inostranstvu. Zatim, specijalizovane emisije koje će se baviti teatrom sa najeminentnijim kritičarima, ekskluzivni intervjui sa najvećim umetnicima Evrope, regiona i Srbije."\nOsim predstava, na programu će biti specijalne emisije, ekskluzivni intervjui, arhivski snimci...\n"Biće i predstava koje su obeležile istoriju teatra SFRJ, povratak antologijskih emisija Bardovi teatra i Mladi lavovi. Mi smo 9. marta već snimili emisiju sa Radetom Šerbedžijom koju je uređivala i vodila novinarka Tanja Nježić. Usmerićemo i pažnju na sve ono što se dešava u teatrima Srbije, regiona i Evrope i da na taj način teatar predstavljamo i najširoj publici i pokušamo da ih animiramo da dođu u naše pozorišne sale, kada za to dođe vreme."\nOtkrio je i kako zaista izgleda organizovati jedan ovako zahtevan projekat, u ovakvim okolnostima i u situaciji kada je najvažnije da ostanemo kod kuće.\n"Mi smo bili korak do početka emitovanja programa, ali naravno da nas je ova stvar zakočila. Sa ovom sezonom smo na našem sajtu otvorili stranicu 'arhiva' na kojoj se mogu pogledati naše brojne predstave i sada radimo onako kako možemo, ali u svakom slučaju doći će do terminskog pomeranja. Nadam se da ćemo sa početkom sezone, početkom septembra meseca, imati i otvaranje programa TV BDP", zaključio je Radivojević.


Direktor kosovske obaveštajne agencije Gaši podneo ostavku\nDirektor kosovske obaveštajne agencije Krešnik Gaši, podneo je ostavku na tu dužnost, nakon zahteva odlazećeg premijera Avdulaha Hotija.\nKrešnik Gaši (Foto Indeksonline)\nIz kabineta kosovskog premijera potvrdili su prištinskim medijima da je šef KOA već prihvatio zahtev za razrešenje.\n"Prihvatio je zahtev za razrešenje", rekla je šefica kabineta kosovskog premijera Ardita Duši.\nPrema važećem zakonu, imenovanje i razrešenje direktora KOA vrši se u koordinaciji između predsednika i premijera.\nHoti u zahtevu za smenu Gašija nije naveo razloge, ali se veruje da bi to mogao da bude pokušaj otvaranja sefa sa poverljivim dokumentima u kosovskom Predsedništvu, nekoliko sati pošto je Hašim Tači podneo ostavku i predao se službenicima Specijalnog suda.\nKrešnika Gašija, je na mesto direktora KOA imenovao Ramuš Haradinaj, prošle godine, u dogovoru sa Hašimom Tačijem, tada kosovskim predsednikom.\n26.01.2021 Kampanja pre zvanične kampanje?: Mirićima nova kuća, stanarima u "Bergenu" renovirani stanovi (667)


Evropa odobrila kobasice, pljeskavice i šnicle bez mesa | BL Portal\nEvropski parlamentarci odbili su zahtjev farmera, koji su predložili da se zabrani nazivanje proizvoda bez mesa imenima koja na njega asociraju. Farmeri smatraju da je to dovođenje potrošača u zabludu, jer se tako prodaju vegetarijanske zamjene, a nazivi jasno podsećaju na mesne prerađevine. Takva praksa otvara „Pandorinu kutiju“ stvaranja konfuzije kod kupaca, smatraju u Evropskom udruženju farmera Kopa-Kogeka, prenosi “Sputnik”.\nEvropska organizacija potrošača (BEUC) pozdravila je ovakvu odluku Evropskog parlamenta. Oni su zajedno sa ekološkim organizacijama naveli da se promovisanjem biljnih proizvoda poštuje politika EU za zaustavljanje globalnog zagrijevanja.\nMeđutim, Evropski parlament zaoštrio je propise koji se tiču označavanja zamjena za mlijeko, u skladu sa odlukom Evropskog suda pravde da se proizvodi koji u sebi ne sadrže mlijeko ne mogu nazivati čak ni „sličnim mlijeku“ ili drugim mliječnim proizvodima.\nTags: Evropski parlament, kobasice bez mesa, odobrenje


Albanija: šansa za srpsku industriju građevinskih materijala - Gradjevinarstvo.rs\nAlbanija: šansa za srpsku industriju građevinskih materijala\nNa sednici Sekcije za Albaniju PKS koja je održana u petak, 14. oktobra, rečeno je da u Albaniji postoji sve veća tražnja za poljomehanizacijom, građevinskim mašinama i materijalima i naglašeno je da je izvoz iz Srbije u ovu zemlju porastao za 16,5% u odnosu na 2010. godinu.\n"Šansa za srpska preduzeća jeste to što je Albanija tržište velike tražnje, koja će i dalje rasti. To je posebno izraženo u oblasti građevinske industrije, jer je u pitanju zemlja koja će se u budućnosti mnogo graditi", kazao je Miloš Jelić, direktor PKS.\nAlbanija pripada grupi srednje značajnih spoljnotrgovinskih partnera za Srbiju, i za prvih osam meseci ove godine ostvarena je robna razmena vredna 93,9 miliona američkih dolara. Proizvodi koje je naša zemlja najviše izvozila jesu mineralne rude i otpaci metala, električna energija, žitarice i proizvodi od žitarica, dok smo najviše uvozili naftu i derivate, voće i povrće, proizvode od olova kao i delove za nameštaj.\nJelić je naglasio da robna razmena dve zemlje i dalje nije na nivou na kome bi mogla biti, a da pre svega postoji velika neravnoteža izvoza i uvoza, jer Albancima prodamo 16 puta više nego što od njih uvezemo.\nVodeći srpski izvoznik u 2010. godini bilo je Steel-impex, Bačka Palanka, a među značajnijim izvoznicima su Novometal, Novi Sad i Potisje Kanjiža, a preduzeće Kablovi iz Jagodine uspešno sarađuje sa albanskim kompanijama od 2005. godine. Radiša Dimitrijević, predstavnik jagodinskog preduzeća je rekao da je njihov dosadašnji izvoz elektroenergetskih kablova na albansko tržište vredan oko 1,8 miliona evra, i za danas (17. oktobra) najavio potpisivanje ugovora vrednog 1,2 miliona evra. Kao najveću prednost albanskog tržišta ističe ulaganja od oko 1,6 milijardi evra koja se očekuju u energetskom sektoru ove zemlje.\nAmbasador Albanije u Beogradu Špetim Čauši je naveo da je Albanija u prethodnom periodu postigla velike promene usmerene ka razvoju tržišta i sprovela liberalizaciju cena i trgovine, privatizovala strateške sektore, kao što su telekomunikacije, bankarski i osiguravajući sektor i energetika, a preduzete su i fiskalne i monetarne reforme.\n"Povećanje učešća stranih kompanija na albanskom tržištu jasan je pokazatelj povoljnih uslova za strane direktne investicije", naglasio je ambasador ističući da u toj zemlji nije potrebna preliminarna dozvola za pokretanje investicija, kao i da firma može da se registruje za samo jedan dan i to sa simboličnom naknadom koja je manja od jednog evra.\nOlivera Kiro, sekretar Odbora za ekonomske odnose sa inostranstvom PKS ukazala je da pitanje transporta robe predstavlja veliki problem u uspostavljanju privrednih veza, ali da uprkos tome srpska preduzeća mogu uspešno da posluju u Albaniji.\nPrivrednici su se požalili i na obavezu da svoje proizvode izvoze preko Crne Gore, što ih dodatno poskupljuje. Takođe, kao problem naveli su i činjenicu da je za pojedine vrste robe neophodno pribavljanje određenih sertifikata koje ova država zahteva.\nKABLOVI U RESTRUKTURIRANJU JAGODINA, SRB\n035 223 829\nNOVOMETAL NOVI SAD, SRB\n021 820 691\nSTEEL-IMPEX NOVI SAD-SREMSKA KAMENICA, SRB\nUvećana potrošnja građevinskog materijala u C...\nVrednost potrošenog građevinskog materijala u prošloj godini u Crnoj Gori iznosila je 64,8 miliona evra, što je 14,3 odsto više u odnosu na 2013. godinu\nMihajlović: Bez doprinosa za proizvodne objek...\nSkupština Srbije raspravljaće o predlogu za izmenu Zakona o planiranju i izgradnji koji predviđa da se za gradnju proizvodnih objekata i skladišta ne naplaćuje doprinos za građevinskog ...\n„Energoprojekt-Holding“: Neto dobit skočila 4...\n„Energoprojekt Holding“ (ENHL) objavio je pojedinačne poslovne rezultate za treći kvartal tekuće godine. Poslovni prihodi su porasli za 37,3 odsto na 154,7 miliona dinara u odnosu na is...\nŠansa u izvozu građevinskog materijala\nNajavljeno usvajanje standarda i Uredbe o građevinskim proizvodima Srbiji omogućiće da domaći građevinski materijali pronađu put ka evropskom tržištu. Uporedo sa slobodnim izvozom građe...\nGrađevinci beže od oplatola\nNakon što je u materijalu oplatolu pronađen štetni gas fenol, građevinske firme ovih dana i tri puta proveravaju ateste, pre nego što kupe taj proizvod na beogradskim stovarištima. Opas...\nIndustrija građevinskog materijala na kolenima\nOdlazak u stečaj jednog od najpoznatijih proizvođača građevinskog materijala u Vojvodini, kikindske fabrike „Toza Marković“, te prisustvo samo četiri proizvođača iz ove branše u celoj S...


UEFA zabranila susrete ruskih i ukrajinskih klubova | Radio Televizija BN\nUEFA zabranila susrete ruskih i ukrajinskih klubova\nDirigovanjem žreba Evropska fudbalska unija će preduprediti eventualne susrete klubova iz dve zemlje. Takođe, u slučaju da Partizan "izvuče" Makabi u trećem kolu kvalifikacija, izraelski klub dočekaće crno-bele van svoje zemlje.\nSvijet 18.07.2014 | 12:35\nEvropska fudbalska unija (UEFA) donela je odluku da ruski i ukrajinski klubovi u narednom periodu neće moći da igraju međusobne mečeve.\nUsled političkih dešavanja na istoku Ukrajine, UEFA će delimično dirigovati žreb kako se klubovi iz dve zemlje ne bi sastali u narednim rundama evrotakmičenja.\n- U svetlu aktuelne političke situacije, pošto su ruski i ukrajinski savezi izrazili zabrinutost zbog bezbednosti, klubovi iz te dve države do daljnjeg neće moći da igraju međusobne mečeve - saopštila je UEFA.\nTo praktično znači da ruski Zenit i ukrajinski Dnjepar iz Dnjepropetrovska neće moći da igraju jedan protiv drugog u trećem kolu kvalifikacija za Ligu šampiona. Takođe, zbog nepovoljne političke situacije u istočnoj Ukrajini, Dnjepru neće biti dozvoljeno da domaće utakmice igra u Dnjepropetrovsku, a slično je i sa Černomorecom iz Odese. Sa druge strane, Kijev i Lavov moći će da ugoste susrete evropskih takmičenja.\nPored ove odluke, UEFA je zbog političke situacije u Gazi, zahtevala od izraelskih klubova koji će nastupiti u narednim mečevima evrokupova da odrede gradove van Izraela u kojima će kao domaćini dočekati svoje protivnike. Izraelski Makabi iz Tel Aviva jedan je od potencijalnih rivala Partizana u trećem kolu kvalifikacija za Ligu šampiona.


Republika / Đuzep Borelj otkrio: Specijalni izaslanik za dijalog Beograda i Prištine biće izabran u martu!\nponedeljak, 17. 2. 2020.| 08:57\nŠef diplomatije EU Žosep Borel izjavio je da će svoj predlog o imenovanju Specijalog predstavniku za dijalog Beograda i Prištine pripremiti do martovskog sastanka Saveta EU.\n- Predlog još nije spreman. Zahtevne su pripreme oko madata i drugih formalnosti. Nećemo moći da izađemo sa tim sutra (na sastanku saveta ministra spoljnih poslova EU), ali svakako će biti za sledeći sastanak Saveta EU - rekao je sinoć Borel.\nDolazeći na radnu večeru lidera EU i Zapadnog Balkana u Briselu, Borel je ocenio da taj sastanak predstavlja još jedan korak EU perspektive za Zapadni Balkan.\nOn je napomenuo se o regionu razgovaralo i na Minhenskoj bezbednosnoj konferenciji, a da će se o Zapadnom Balkanu razgovarati na sastanku saveta ministra spoljnih poslova EU koji se danas sastaju u Briselu.\nŠokantne analize o opadanju moći Evrope! Evo ko će da predvodi svet u budućnosti\nSvet Brisel EU Dijalog Đuzep Borelj Beograd Priština Zapadni Balkan\nBorelj stiže u Beograd: Novi šef diplomatije EU danas sa predsednikom Vučićem!\nBroj smrtnih slučajeva od korona virusa u Italiji porastao je danas za 610 na ukupno 18.279,...\n"Trenutna situacija sa novim korona virusom zahteva fleksibilne promene u oblasti vojno-tehničke...


Vlada Kosova opet u rukama Srba - 30.04.2020, Sputnik Srbija\nMesec dana nakon svrgavanja vlade privremenih institucija koju je predvodio Aljbin Kurti, vlast na Kosovu dobila je novu većinu koju predvode Isa Mustafa i Ramuš... 30.04.2020, Sputnik Srbija\n18:29 30.04.2020 (Osveženo: 14:55 30.08.2021)\n„Za razliku od prethodne, ova vlada zavisiće od Srpske liste. Što znači da kad god Srpska lista ne da poverenje, ova vlada može da padne. To nije bio slučaj s prethodnom vladom, koja nije zavisila od srpskih glasova. Drugo, u ovoj vladi Srpska lista se izborila da ima i potpredsednika vlade i potrudila sve da srpska zajednica ima pozicije na bilo kom nivou“, navodi Spahiu.\n„Takse su već ukinute, takva odluka je već doneta u prethodnoj vladi. Mere reciprociteta su bile samo prazna odluka, jer je trebalo de se definišu kasnije, kada pregovori počnu, ali od toga nije bilo ništa i to je zapravo bila samo jedna prazna reč“.\nNaš sagovornik veruje da će pregovori Beograda i Prištine biti nastavljeni, ali da će Amerikanci imati glavnu ulogu.\n„Suštinski, to su u stvari pregovori između Beograda i Vašingtona, a sve ostalo je puka formalnost. Ako u Prištini neko želi da uđe u igru, kao što je to želeo Aljbin Kurti, taj će kao i Kurti biti izbačen iz igre“, zaključuje Spahiu.\n„Ova vlada je neka vrsta prelazne tehničke vlade do novih izbora, jer samo kao takva može da ima legitimitet. Za svaku drugu ozbiljniju političku priču ova vlada neće imati pun demokratski kapacitet. Očekujem da će pokret Samoopredeljenje ukazivati na nelegitimnost i nedemokratičnost ove vlade i da će pokušati da ospori njen legalitet“, uveren je Filipović.\n„Čak je juče i Kadri Veselji zvanično izjavio da će nakon završetka pandemije Kosovo imati nove izbore i generalno, PDK ukazuje da oni nisu nešto mnogo zainteresovani za ovu novu vladu, da će podržati LDK, ali da je to privremeno rešenje do novih izbora“, navodi Filipović.\nNaš sagovornik od Kurtija očekuje da će nastupati kao ljuta opozicija sve dok ne bude novih izbora. Što se tiče pregovora sa Beogradom, Filipović veruje da će sve sačekati da se okončaju i izbori u Beogradu.\n„Mogu da se pokrenu neki pregovori, ali ne ozbiljni, jer je i Beograd u raskoraku između pandemije i izbora, tako da se mogu desiti samo neki tehnički pregovori kao znak dobre volje“, uveren je on.


Zvezda u finišu slomila otpor Solnoka\nVesti\t25.01.2014 21:55\nKošarkaši Crvene zvezde pobedili su danas u gostima mađarski Solnok sa 77:72 (20:20, 15:17, 16:24, 26:11), u 18. kolu Jadranske lige i tako zadržali prvo mesto na tabeli regionalne ABA lige.\nZvezda je gubila tokom većeg dela meča, u jednom trenutku je čak bilo i minus 14. U poslednjih 10 minuta ušla je sa 10 poena zaostatka, 51:61. Crveno-beli su u poslednjoj deonici napravili seriju 10:2 i približili se rezultatski.\nIvan Radenović je dva minuta pre kraja postigao pet uzastopnih poena za vođstvo Zvezde od 73:70. Gosti su u neizvesnoj završnici sačuvali prednost i tako ostvarili 15. pobedu u sezoni. Solnoku je ovo bio 13. poraz do sada.\nNajefikasniji u pobedničkom timu bio je Čarls Dženkins sa 19 poena, dok je Demarkus Nelson postigao 16.\nSolnok je predvodio David Vojvoda sa 18 poena.


TotalCar.rs » Oprez u vožnji štedi pare\n0 komentara 8938 pregleda\nPred vozačima sa 18 negativnih poena težak put do vraćanja vozačke dozvole – potrebno bar četiri meseca i nekoliko hiljada evra. Saobraćajna policija oduzela 86 dozvola vozačima koji su u poslednja četiri meseca prešli tu kvotu.\nSaobraćajna policija oduzela je 86 dozvola vozačima koji su u poslednja četiri meseca prešli kvotu od 18 negativnih bodova zbog učinjenih prekršaja.\nSvi oni moraju najpre da plate kaznu, odleže sve zakonske kazne, sačekaju 90 dana, pa tek onda ponovo krenu na obuku za vozački ispit.\nSvaki vozač koji je ostao bez dozvole imaće 40 teorijskih časova. Od toga je 15 časova poznavanje saobraćajnih propisa, 16 o značaju bezbednosti saobraćaja i izbegavanju potencijalno opasnih situacija.\nPreostalih devet časova je individualizovano, odnosno posvećeno je onim prekršajima zbog kojih je neko ostao bez dozvole. Po završetku nastave, vozači polažu test unapređenja znanja i tek kada polože, vraća im se dozvola.\nPomoćnik direktora Agencije za bezbednost saobraćaja Branimir Miletić kaže da su seminari odgovarajućeg sadržaja, nisu u vezi sa veštinom vožnje, već su više psihološkog karaktera, jer je potrebno da se vozač bezbednije ponaša u saobraćaju.\nOno što najviše pogađa vozače nije samo zabrana upravljanja motornim vozilom već i novac koji treba da odvoje da bi ponovo seli za volan.\nDamir Okanović iz Komiteta za saobraćaj kaže da će oni koji su ostali bez dozvole, da bi ponovo seli za volan, morati da potroše prilično vremena i novca, bar četiri meseca, a za testove i seminare iznos se kreće do nekoliko hiljada evra.\nPodsetimo, prošle godine su sudije za prekršaje u zatvor poslale 785 vozača, a 26.430 njih ostalo je bez dozvole u periodu od tri meseca do dve godine.\nSvakim desetim vozilom na Ibarskoj magistrali u večernjim časovima upravlja vozač pod dejstvom alkohola, od čega je svaki treći u stanju teške alkoholisanosti, po novim standardima merenja.


DUN BiH apeliralo na članice EU da podrže sankcije protiv Dodika – dijalogin.tv\nDUN BiH apeliralo na članice EU da podrže sankcije protiv Dodika\nDruštvo za ugrožene narode za Bosnu i Hercegovinu sa svojim sekcijama u Njemačkoj, Austriji, Švicarskoj, Engleskoj, Luksemburgu i Italiji uputilo je apel vladama 28 država članica Evropske unije da podrže sankcije koje su od SAD-a uvedene predsjedniku Republike Srpske Miloradu Dodiku.\nVlada SAD-a je uvela sankcije predsjedniku Republike Srpske, Miloradu Dodiku, zbog obilježavanja 9. januara – Dana Republike Srpske koji je Ustavni sud Bosne i Hercegovine proglasio neustavnim. Na taj način, navodi se u apelu, Dodik ne samo da je prekršio zakon već predstavlja značajnu prijetnju u vezi s ometanjem provedbe Dejtonskog sporazuma.\n– Naša organizacija koja se bori za ljudska prava širom svijeta godinama je dizala glas protiv popustljive politike međunarodne zajednice prema negiranju države Bosne i Hercegovine koju je sprovodio Milorad Dodik – istakli su Tilman Zülch i Fadila Memišavić uime Društva za ugrožene narode – Internacional dodajući da su zato pozdravili odluku Vlade SAD-a o nametanju sankcija predsjedniku RS Miloradu Dodiku.\nNalaze da nije dovoljno da samo SAD nametnu sankcije nekome ko poput Dodika otvoreno prijeti secesijom Republike Srpske i raspadom Bosne i Hercegovine.\n– Zato upućujemo apel vladama 28 država članica Evropske unije da podrže uvedene sankcije od SAD na taj način što će i same nametnuti sankcije predsjedniku RS-a – navodi se u apelu Društva za ugrožene narode.\nTotal Visits: 3.215.742


U organizaciji Ministarstva za nauku i tehnološki razvoj Republike Srbije, 23. maja 2010. godine u Beogradu održan je skup „Naučna zajednica za budućnost Srbije“. Podršku naučnoj zajednici Srbije svojim prisustvom i izlaganjima dali su najviši zvaničnici Srbije, gospodin Boris Tadić, predsednik Republike Srbije, gospodin Mirko Cvetković, premijer, gospodin Božidar Đelić, ministar za nauku, kao i većina ministara u Vladi Republike Srbije. Podršku skupu dao je i šef delegacije Evropske komisije u Srbiji, gospodin Vensan Dežer.\nOtvarajući konferenciju "Naučna zajednica za budućnost Srbije", predsednik Srbije Boris Tadić, posebno je naglasio da su ulaganja u nauku i obrazovanje investicija u ekonomski razvoj i budućnost Srbije, "Ljudski život će u budućnosti sve više biti oslonjen na nauku i inovacije, i Srbija, iako mala zemlja, obavezna je da investiranje u nauku tretira kao najviši imperativ", rekao je predsednik Tadić.\nDajući podršku ovom skupu gospodin Vensan Dežer, šef delegacije Evropske komisije u Srbiji, potvrdio je fokusiranost Evropske Unije ka investiranju u znanje koje upravo jeste ključni faktor podizanja konkurentnosti i standarda građana i potvrdio podršku Evropske Unije naučnoj zajednici Srbije kroz rad na zajedničkim projektima.\nPotpisivanjem dokumenta "Akt o izboru, vrednovanju i finansiranju programa za ciklus istraživanja 2011-2015.". Ministar za nauku, Božidar Đelić, otvorio je početak nove faze razvoja nauke u Srbiji i jasne orijentacije zemlje ka ekonomiji zasnovanoj na znanju. Ministar Đelić je naglasio da će se sa sredstvima namenjenim finansiranju naučnih pojekata, postupati zakonski i trensparentno.\nU skladu sa Strategijom naučnog i tehnološkog razvoja Srbije, usvojenoj februara 2010. godine, nakon plenarnog zasedanja, konferencija je nastavljena kroz sesije u okviru sedam prioriteta Strategije:\n2. Novi materijali i nanonauke,\n3. Zaštita životne sredine i klimatske promene,\n4. Energetika i energetska efikasnost,\n5. Poljoprivreda i hrana,\n6. Informacione i komunikacione tehnologije,\n7. Unapredjenje donošenja državnih odluka i afirmacija nacionalnog identiteta.\nU radu skupa učestvovalo je više od 3.500 naučnika, istraživača i privrednika.


Poverenik: Prekršaj gradske vlasti ignorisanjem zahteva za informacijama o Skadarliji\nBeta 30. januara 2018. 11:50\nPoverenik za informacije od javnog značaja i zaštitu podataka o ličnosti saopštio je danas da je gradska vlast u Beogradu počinila prekršaj jer je ignorisala zahtev za informacijama koje joj je Udruženje Pokret za preokret uputilo o tome ko je odobrio parterno uredjenje Skadarlije i ko je dozvolio da postojeća kaldrma bude zamenjena.\nKako je saopšteno, Poverenik „izražava nezadovoljstvo povodom činjenice da je u takvoj stvari, budući da je očigledno reč o informacijama koje su potpuno nesporan legitiman predmet interesovanja javnosti, uopšte moralo doći do žalbenog postupka“.\nPoverenik je naložio gradonačelniku Beograda da najkasnije u roku od pet dana, obavesti Pokret za preokret da li u vezi sa uredjenjem Skadarske ulice u Beogradu poseduje akt na osnovu koga je započeto parterno uredjenje ulice, akt koji sadrži mere zaštite ulice kao kulturnog dobra, kao i akt koji sadrži saglasnost nadležnog organa za ugradnju asfalta u kaldrmu ulice i da ako ih poseduje, dostavi kopije tom udruženju.\nPokret za preokret je u svom zahtevu gradonačelniku naveo da se Skadarska ulica nalazi u granicama kulturnog dobra „Skadarlija“, koje je rešenjem Zavoda za zaštitu spomenika kulture Grada Beograda iz 1967. godine proglašeno za „prostorno kulturno-istorijsku celinu“, kao i da kaldrma u toj ulici potiče iz vremena pre 1720. godine.\nGradonačelnik je, kako se ističe u saopštenju, suprotno zakonu, ignorisao taj zahtev, pa je to udruženje podnelo žalbu Povereniku.\n„Poverenik je zatražio od gradonačelnika da se izjasni o razlozima izjavljivanja žalbe, a posebno o razlozima nepostupanja, ali u ostavljenom roku nije dobio odgovor, pa je u skladu sa zakonom, doneo jedinu moguću odluku i naložio dostavljanje informacija“, navodi se u saopštenju.


Od Ambasade BiH još niko od bh. građana nije tražio pomoć za napuštanje Ukrajine\nMinistarstvo vanjskih poslova inače nema nadležnost niti ovlaštenje za vođenje evidencije o boravku bh. državljana u inostranstvu niti su oni obavezni da se prijavljuju nadležnim diplomatsko-konzularnim predstavništvima BiH tokom boravka u inostranstvu, tako da Ministarstvo može raspolagati samo nezvaničnim procjenama, pojašnjeno je Feni.\n– Za putovanja u ostale dijelove Ukrajine, bosanskohercegovačkim državljanima savjetujemo da do daljnjeg odgode putovanja koja nisu nužna. Ukoliko nisu u mogućnosti odgoditi putovanje zbog ranije preuzetih obaveza i zakazanih termina savjetujemo oprez i svakodnevno informiranje o trenutnoj situaciji iz pouzdanih i raspoloživih izvora – rečeno je.\nTakođer, bh. građane uputili su da je za konzularnu pomoć nadležna Ambasada Bosne i Hercegovine u Mađarskoj.\nU toku su snažne diplomatske aktivnosti u cilju zaustavljanja napetosti između Rusije i Ukrajine. Mediji su izvijestili o raspoređivanju oko 100.000 ruskih vojnika na ukrajinskoj granici, dok Moskva poriče da planira invaziju na Ukrajinu, ali kaže da bi mogla poduzeti neodređenu “vojno-tehničku” operaciju ako se ne ispuni niz zahtjeva, uključujući obećanja NATO-a da nikada neće primiti Ukrajinu u članstvo i da će povući snage iz istočne Evrope.\nNeke zapadne zemlje upozorile su da se Rusija priprema za vojnu akciju, a Sjedinjene Američke Države su izjavile da bi Moskva mogla početi sa zračnim bombardovanjem “u bilo kojem trenutku”.\nMjesecima jača zabrinutost da Rusija, koja je nagomilala snage na ukrajinskoj granici, razmišlja o invaziji na Ukrajinu. Snage koje Rusija podupire već kontroliraju dijelove istočne Ukrajine, a Rusija je anektirala poluotok Krim 2014. godine.


WSBK uvodi i treću trku od 2019. - Moto Berza\nWSBK šampion planira uvođene jedne velike novine od naredne sezone, a to je promena formata trkačkog vikenda, koji će se sastojati od tri trke.\nPrva trka će ostati u subotu, druga u nedelju, a nova – sprint trka – će biti ubačena između njih i voziće se nedeljom.\nČelnici šampionata se nadaju da će ovim nedelju učiniti zanimljivijom za fanove, a odluka da to bude sprint trka bi trebalo da "prodrma" generalni poredak i omogući veće uzbuđenje na samoj stazi.\n"Ovo je nešto što smo već dugo planirali, tako da nam je drago da je ideja najzad sprovedena u delo", izjavio ie izvršni direktor WSBK-a, Danijel Karera.\nU ovom trenutku, nisu poznati detalji ovog sprint formata, ali biće zanimljivo videti kako će se Dorna snaći u smislu dužine trke, poena i startne linije.\nVeće uzbuđenje je svakako cilj vredan trudan, ali se postavlja pitanje hoće li ovaj pristup dati željene rezultate.


Kinezi usred Srbije raspisuju tender za autoput Beograd – Zrenjanin – Slobodne novine\nVlada Abu Dabija postala suvlasnik PKB-a i zemlje oko Beograda\nEvropska komisija predložila novi Pakt o migraciji i azilu\nOd 34 državna preduzeća čak 22 ima v.d. direktore, većini odavno istekao mandat\nKonstituisana Skupština Crne Gore, Krivokapić predložen za mandatara\n“Rešenje za Kosovo u nekoj kombinaciji Dejtonskog i sporazuma iz Vašingtona”\n“Improvizovani Krizni štab treba odmah raspustiti”\nKinezi usred Srbije raspisuju tender za autoput Beograd – Zrenjanin\npre 4 месеца\nNajavljena izgradnja autoputa koji će povezati Beograd, Zrenjanin i Novi Sad, za pedalj je bliža realizaciji, budući da je raspisan tender za idejni projekat buduće saobraćajnice. Međutim, stručnjaci u izgradnji autoputa na toj trasi ne vide nikakvo ekonomsko opravdanje i smatraju da je u pitanju isplata političkih interesa saradnje Srbije i Kine.\nKako će izgledati takozvano “vojvođansko P”, odnosno projekat povezivanja Bačke, Banata i Beograda brzom saobraćajnicom? Tender za taj projekat nije raspisala država, već privatna kineska kompanija Šandong. Srpski propisi o javnim nabavkama zaobiđeni su zahvaljujući rupi u zakonu, koja to omogućava ukoliko je po sredi međudržavni ugovor. Ili, kako tumači profesor saobraćaja, kupovina politike novcem građana.\n“Do sada se pokazalo da su tako ugovoreni projekti za 30-40 odsto skuplji nego da se išlo preko otvorenog postupka javne nabavke. Svi mi to plaćamo, i sada bih ja voleo da neko napravi kalkulaciju koliko košta ta politika. Ovde je reč o politici, ne o struci. Ovo veze nema sa ekonomijom i građevinarstvom”, smatra profesor Građevinskog fakulteta u penziji Aleksandar Cvetanović.\nU ministarstvu saobraćaja kažu da su otvoreni za kritike, ali da konačna cena izgradnje autoputa nije poznata. Iako se procenjuje na oko 600 miliona evra, jasno je, kažu, da na konačni ceh utiču brojni faktori.\n“Uvek može da se napravi analiza koliko košta jedinična cena linijskog objekta, i to zavisi od projekta do projekta, konkretne situacije na samom terenu, da li će se pojaviti neka ograničenja. Ali to su vrlo složeni projekti koji, kada se konačno realizuju, možemo da pravimo neku analizu”, rekao je pomoćnik ministra saobraćaja Đorđe Milić.\nStručnjaci se pitaju i da li je pravljena analiza opravdanosti takve investicije, budući da pomenutu deonicu dnevno koristi između četiri i osam hiljada vozača, a da je minimum koji se smatra opravdanim za izgradnju autoputa iznosi 15.000. Nadležni kažu, gradimo za budućnost i ekonomski razvoj zapostavljenog Banata.\n“Sa tog stanovišta očekujemo pozitivne trendove, i važno je shvatiti to da mi ne planiramo u odnosu na sadašnje stanje, već radimo projekcije i prognoze saobraćaja u odnosu na pretpostavljeno buduće stanje razvoja”, naveo je Milić.\nSve kompanije koje u Srbiji rade na osnovu međunarodnih ugovora trude se da što manje angažuju domaće firme, a da one koje i dobiju posao, što manje plate, poručuje profesor Cvetanović. Kako kaže, zbog takve razvojne politike trpe srpske građevinske firme – nekadašnji giganti, primorani su da jedu mrvice sa stola, dok strane kompanije uz državni blagoslov kupe kajmak.\n“Šta ćemo mi u Srbiji raditi? Sastavljati žicu sa žicom i biti podizvođač podizvođača. Ove naše firme koje dobiju te poslove, one su na granici rentabiliteta, čak i gubitka”, rekao je Cvetanović.\nPoseban problem mogla bi da predstavlja trasa planiranog autoputa, koja delom preseca parcele nekadašnjeg PKB-a, koji je država pre dve godine prodala arapskoj Al-Dahri. U tom slučaju, država će morati da po tržišnoj ceni otkupi zemljište koje je prodala ispod realne cene.\nOznakeauto put autoput Kinezi Naslovna-centar Naslovna-traka Zrenjanin\nInvazija Kine na Evropu\npre 23 сата\nKatanac na pekarama – još manje PDV-a u državnoj kasi\n“Vučić prvo odredi koliko će se povećati minimalac, pa ona mi kobajagi pregovaramo”\nUvoz 40 tona jeftinog meda iz Moldavije velika pretnja domaćoj proizvodnji\nMali: Srbija dobija pohvale za preduzete mere, najbolji smo u Evropi\nNaslovna za sredu 15. 07. 2020.


Izazovi u radu istraživačkih instituta i think tankova u regionu\nNepredvidljivo političko okruženje, nesigurni izvori finansiranja, česte promene u sastavu zaposlenih i sve veća konkurencija neke su od prepreka sa kojima se neprestano susreću rukovodioci istraživačkih instituta i think-tankova u regionu.\nKako bi pomogli rukovodiocima ovakvih organizacija, Regionalni Program za promociju istraživanja (RRPP), Think Tank Fond Fondacije za otvoreno društvo, i Centar za društvena istraživanja Analitika organizovali su međunarodnu radionicu u Sarajevu 19-21. oktobra 2015.\nNa ovom trodnevnom skupu biće reči o ostvarivanju kvaliteta istraživanja, upravljanju komunikacijama i zagovaračkim aktivnostima, ljudskim resursima, finasijskoj održivosti, saradnji i umrežavanju. Takođe će se diskutovati o ulozi istraživanja u oblasti javnih politika u kontekstu proširivanja Evropske unije.\nNa radionici učestvuje Svetlana Đurđević-Lukić, direktorka Centra za istraživanje javnih politika.